hotchpotch/miracl-hf-unified huggingface dataset:
ద బీటిల్స్
ద బీటిల్స్ అన్నది జాన్ లెనాన్, పాల్ మెక్ కర్ట్నీ, జార్జి హారిసన్, రింగో స్టార్ వంటివారు సభ్యులుగా లివర్‌పూల్లో 1960 సంవత్సరంలో ప్రారంభమైన ఇంగ్లీష్ రాక్ బ్యాండ్. వారు రాక్ యుగంలోకెల్లా అత్యంత ప్రాచుర్యమైన ఘట్టంగా పేరొందింది. స్కిఫిల్, బీట్, 1950ల నాటి రాక్ అండ్ రోల్ వంటి రకాల శైలీ సంగీతాలే కాకుండా పాప్ బల్లాడ్ లు, భారతీయ సంగీతం, సైకెడెలియా, హార్డ్ రాక్ వంటి సంగీత శైలులతో, అప్పుడప్పుడు శాస్త్రీయ సంగీత అంశాలు, వినూత్నమైన, అసంప్రదాయిక రికార్డింగ్ విధానాలు కలగలిసి ద బీటిల్స్ సంగీతంలో ఉండేవి. 1960ల తొలినాళ్ళలో వారి విపరీతమైన ప్రజాదరణ బీటిల్ మానియాగా రూపొందిందింది, అయతే రానురానూ గీతరచయితలు లెనన్, మెక్ కార్ట్నీలు ప్రారంభించి విస్తరించిన సోఫిస్టికేషన్ కారణంగా 1960ల నాటి కౌంటర్ కల్చర్ లోనిని ఆదర్శాల రూపంగా భాగంగా బీటిల్స్ ని చూడడం ప్రారంభమైంది.
స్టూవార్ట్ సూట్ క్లిఫ్ గిటార్ వాద్యకారునిగా బీటిల్స్ 1960 నుంచి మూడేళ్ళ పాటు లివర్ పూల్, హ్యాంబర్గ్ నగరాల్లోని క్లబ్బుల్లో ప్రదర్శనలు ఇచ్చి తమ తొలినాళ్ళలో ప్రాచుర్యం పెంచుకున్నారు. ప్రధాన సభ్యులైన లెనన్, మెక్ కార్ట్నీ, హారిసన్ లు పెటె బెస్ట్ సహా పలువురు డ్రమ్మర్లను మారుస్తూ చివరికి స్టార్ వారితో చేరి స్థిరంగా నిలిచారు. మేనేజర్ బ్రియాన్ ఎప్ స్టెయిన్ వారిని ప్రొఫెషనల్ బ్యాండ్ గా మలచగా, నిర్మాత జార్జ్ మార్టిన్ వారికి మార్గదర్శకత్వం చేపట్టి, రికార్డింగ్స్ విస్తృతంగా చేయిస్తూ 1962లో "లవ్ మీ డూ" అన్న మొదటి హిట్ తర్వాత యుకెలో కూడా ప్రాచుర్యం విస్తరించేలా కృషిచేశారు. తర్వాతి సంవత్సరంలో బ్రిటన్లో బీటిల్ మానియా పెరగడం ప్రారంభమైన నాటి నుంచి వారికి ఫాబ్ ఫోర్ అన్న మారుపేరు వచ్చింది. 1964 తొలినాళ్ళకల్లా వారు అంతర్జాతీయ స్థాయి తారలుగా ఎదిగి యునైటెడ్ స్టేట్స్ పాప్ మార్కెట్ పై చేసిన బ్రిటీష్ ఆక్రమణలో నేతృత్వం వహించారు. 1965 నుంచి బీటిల్స్ "రబ్బర్ సోల్" (1965), "రివాల్వర్" (1966), "పెప్పర్స్ లోన్లీ హార్ట్స్ క్లబ్ బ్యాండ్ " (1967), "ద బీటిల్స్ " (సాధారణంగా "ద వైట్ ఆల్బం"గా పేరొందింది, 1968), "అబ్బే రోడ్" (1969) వంటి వినూత్నమైన రికార్డింగులు విడుదల చేస్తూ కొనసాగారు. 1970లో వారు విడిపోయాకా కూడా వేర్వేరు స్థాయిల్లో విజయవంతమైన మ్యూజిక్ కెరీర్ కొనసాగిస్తూ వచ్చారు. లెనిన్ డిసెంబరు 1980లో కాల్పుల్లో మరణించగా, హ్యారిసన్ నవంబరు 2001లో కాలేయ క్యాన్సర్ వల్ల చనిపోయారు. జీవించివున్న మెక్ కార్ట్నీ, స్టిర్ ఇంకా సంగీతపరంగా చురుకుగానే ఉన్నారు.
ప్రపంచవ్యాప్తంగా దాదాపు 60 కోట్ల రికార్డులు అమ్ముడుపోయాయన్న అంచనా ఆధారంగా ద బీటిల్స్ బ్యాండ్ అమ్మకాల పరంగా చరిత్రలోకెల్లా ప్రాచుర్యం పొందిన బ్యాండ్ గా నిలుస్తోంది. బ్రిటీష్ చార్టుల్లో చాలా నంబర్ వన్ స్థానానికెక్కిన ఆల్బంలు అందించినదీ, యుకెలో సింగిల్ రికార్డులు అతి ఎక్కువ అమ్ముడుపోయిన చరిత్ర కలిగినదీ ఈ బీటిల్స్ బ్యాండే. ఆర్ఐఎఎ ప్రకారం, బీటిల్స్ సంగీతకారులు 178 మిలియన్ల సర్టిఫైడ్ యూనిట్లతో అమెరికాలోనూ అతి ఎక్కువ విలువ కల సంగీతకారులుగా నిలిచారు. 2008లో బిల్ బోర్డ్ పత్రిక వారి సార్వకాలికంగా అత్యంత విజయవంతమైన హాట్ 100 కళాకారుల జాబితాలో అగ్రస్థానంలో నిలిచారు; , హాట్ 100 చార్ట్ లో నంబర్ వన్ పాటల్లో 20 వీరివే.  10 గ్రామీ పురస్కారాలు, ఉత్తమ ఒరిజినల్ సాంగ్ స్కోర్ విభాగంలో ఒక ఆస్కార్ పురస్కారం, 15 ఇవార్ నోవెల్లో పురస్కారాలు పొందినవారిగా నిలిచారు. 1988లో రాక్ అండ్ రోల్ హాల్ ఆఫ్ ఫేమ్ లో  ఈ గ్రూపును చేర్చారు, గ్రూపులోని నలుగురు సభ్యులు విడివిడిగా వ్యక్తిగతంగా 1994 నుంచి 2015 మధ్యకాలంలో హాల్ ఆఫ్ ఫేమ్ లో చోటు దక్కించుకున్నారు. 20వ శతాబ్దిలో అత్యంత ప్రభాశాలురైన 100 మంది జాబితాలో సంయుక్తంగా చోటు పొందారు.
అంబాలిక
అంబాలిక మహాభారతంలోని పాత్ర. ఆమె విచిత్ర వీర్యుని భార్య. పాండురాజు తల్లి.
అంబాలిక కాశీరాజు కుమార్తె. అంబ, అంబిక ఈమెకు అక్కలు. వీరి వివాహం కోసం కాశీరాజు స్వయంవరం ప్రకటించగా అనేకమంది రాజులు పోటీపడ్డారు, వారందరినీ భీష్ముడు ఓడించి, యువరాణులు ముగ్గురినీ ఎత్తుకు వెళ్ళాడు. అంబ సాళ్వరాజును ప్రేమించానని చెప్పడంతో భీష్ముడు ఆమెను అతడి వద్దకు పంపించేసాడు. అంబిక, అంబాలికలను తన తమ్ముడైన విచిత్రవీర్యునికిచ్చి వివాహం చేసాడు.
విచిత్ర వీర్యుడు క్షయరోగంతో నిస్సంతుగా మరణించాడు. వంశవృద్ధి కోసమని అతడి తల్లి సత్యవతి తన తొలిపుత్రుడైన వ్యాసుని కోరింది. అంబిక, అంబాలికలకు సంతానాన్ని ప్రసాదించేందుకు అతడు అంగీకరించాడు.
అంబాలిక వ్యాసుని చూడడంతోనే భయంతో తెల్లబారింది. ఆ కారణాన ఆమెకు, పాండురోగం కారణాన తెల్లబారిపోయిన చర్మంతో పాండురాజు పుట్టాడు.
భవిష్య పురాణము
సంస్కృతంలో వ్రాసిన హిందూ మతము యొక్క పురాణ శైలిలో రచించిన పద్దెనిమిది ప్రధాన రచనల్లో భవిష్య పురాణము (భవిష్య పురాణం) ఒకటి. భవిష్య అంటే "భవిష్యత్తు" అర్ధం. ఇందులో భవిష్యత్ గురించిన ప్రవచనాలు ఉన్నాయి. ఏదేమైనప్పటికీ, ఇది మనుగడలో ఉన్న లిఖిత ప్రతులు యొక్క "ప్రవచనం" భాగాలు కలిగి ఉన్న ఒక ఆధునిక శకం పని. ప్రాచీన కాలంగా ఉంటున్న, మనుగడలో ఉన్న లిఖిత గ్రంథాల్లోని ఇందులోని కొన్ని విభాగాలు,
బృహత్ సంహిత మరియు సాంబ పురాణం వంటి ఇతర భారతీయ గ్రంథాలు నుండి పాక్షికంగా స్వీకరించబడ్డాయి. భవిష్య పురాణాల్లోని మరింత నిజం మరియు ప్రామాణికత గురించి ఆధునిక మేధావుల ద్వారా ప్రశ్నించబడింది. హిందూ సాహిత్యపు పౌరాణిక శైలి యొక్క "స్థిరమైన పునర్విమర్శలు మరియు జీవన స్వభావానికి" ఈ పురాణ వచనం పరిగణించబడుతుంది.
భవిష్య పురాణం వేద వ్యాస మహర్షి రచించిన అష్టాదశ పురాణాలలో ఏకాదశ పురాణం. ఈ పురాణంలో మొత్తం 5 భాగాలున్నాయి. మొదటి భాగంలో విష్ణువు, శివుడు మరియు సూర్య భగవానుని జననం వర్ణించ బడింది. రెండవ, మూడవ మరియు నాల్గవ భాగాలలో ఆ దేవతల గొప్పతనం వర్ణించ బడింది. ఐదవ భాగంలొ స్వర్గలోక వర్ణన ఉంది.
భవిష్య మహాపురాణం నందు రాబోవు కాలము యొక్క చరిత్ర గురించి వర్ణించ బడింది.
ఇందులో బ్రహ్మ పర్వము, మధ్యమ పర్వము, ప్రతిసర్గ పర్వము, ఉత్తర పర్వము అను నాలుగు పర్వములు ఉన్నాయి. 
సృష్టికి మూలకారకుడు సూర్యుడు అని, బ్రహ్మపదవాచ్యము అగు తత్త్వమని నిరూపించ బడినది, కనుక మొదటి పర్వమునకు బ్రహ్మ పర్వము అని పేరు. ఇందులో అంతటా సూర్యుని మహిమ వర్ణించ బడినది.
మధ్యమ పర్వము నందు మూడు భాగాలు ఉన్నాయి.
ఇందులో ప్రథమ భాగములో బ్రాహ్మణ గురు ప్రశంస, మతృ నమస్కారము, ఇతిహాస పురాణములు మహిమ, ఆరామ ప్రతిష్ట, హోమ ద్రవ్యముల ప్రమాణము వంటివి ఉన్నాయి.
ఈ భాగములో శిల్పులకు వేతనాల నిర్ణయము, కలశస్థాపనలు, మాన నిరూపణము వంటి విషయాలు ఉన్నాయి.
మూడవ విభాగములో ఆరామప్రతిష్టా విశేషాలు, పదముల అర్థ వివరణములు ఉన్నాయి.
ఈ పర్వములో మూడు ఖండాలు ఉన్నాయి.
కృత యుగం రాజవంశావళి, ప్రద్యోతుని మ్లేచ్చ యజ్ఞ వృత్తాంతము, కశ్యప కథ, అగ్నివంశ చరిత్ర, విక్రమాదిత్యుదుడు మొదలైనవి ఉన్నాయి.
బేతాళుడు విక్రమాదిత్యుడు కథలు, విక్రమాదిత్యుని నిర్యాణము, చంద్రగుప్తుడు, సత్యనారాయణ వ్రత కథ, చంద్రగుప్తుడు, మానస తీర్థ ప్రశంస, పాణిని శివస్తుతి, బోపదేవుడు, దేవీమహిమ, పతంజలి చరిత్ర మొదలైనవి ఉన్నాయి.
పాండవుల ఉత్తర జన్మ, శాలివాహనుడు, భోజుడు, పృధ్వీరాజు, జయచంద్రుడు, వైవస్వత మన్వంతర చరిత్ర, మహాకల్పములు, వరాహామిహిరుడు, ధన్వంతరి, ఆంధ్రులు, కల్పములు, మన్వంతరములు మొదలైనవి ఉన్నాయి.
మత్స్య పురాణము
ఇదియు శైవము. వాయుపురాణమున వ్రతాదికములు తక్కువ. దీనిలో అవి ఎక్కువ. చైత్ర అమావాస్యనాడు పార్వతి కుక్షిని భేదించుకొని షడాసనుడు పుట్టెనని ఇందు ఉంది. భారతమున కార్తికామావాస్యనాడు, లేక ఆగ్రహాయణ శుద్ధ ప్రతిపత్తునాడు శరవణమున కుమారోత్పత్తి అని ఇందు ఉంది. ద్వీపసన్నివేశ విషయమున మత్స్య భారతము లొకటి. కాళుదాసు నకు కుమారసంభవము కావ్య రచనలలో శివపురాణముతో పాటు ఇందలి కుమారకథ కూడా ఆలతి ఆధారము. ఇందలి శ్రాద్ధ కల్పము ప్రాచీనము. శ్రాద్ధమునకు ద్రవిడులును, కోకనులును (అనగా కొంకణులు) నిషిద్ధులు. ఇందు ఉత్తరదేశములయందు లేని దేవాలయ గోపురములయు, దేవదాసికలయు ప్రసంగమున్నది. ఇందు ఐదు విష్ణు అవతారముల ప్రశంస ఉంది. క్రీ.శ.6వ శతాబ్దము ఇది 
చేరినదని కొందరి అభిప్రాయము.
తాటి ముంజలు
తాటి ముంజలు తాటిచెట్ల యొక్క కాయల నుండి లభిస్తాయి. యివి వేసవి దొరికే ముఖ్యమైన పండ్లలో ఒకటి. ఇవి చూడటానికి జెల్లీలా, పట్టుకుంటే జారిపోయేంత మృదువుగా ఉంటాయి. తియ్యగా, నోట్లో వేసుకుంటే కరిగిపోయేలా ఉండే వీటి లోపలి భాగంలో నీరు ఉంటుంది. ఈ పండు శరీరానికి కలిగించే చలువ వల్ల దీన్ని 'ఐస్ యాపిల్' అని కూడా అంటారు. ఎండాకాలం ప్రారంభం కాగానే తాటి ముంజలు మార్కెట్లో మనకు దర్శనమిస్తాయి. వీటిని కన్నడలో 'తాటి నుంగు' అని.. తమిళంలో 'నుంగు' అని అంటారు. శరీరాన్ని చల్లబరిచే తాటి ముంజలు ఆరోగ్యానికీ ఎన్నో రకాలుగా మేలు చేస్తాయి.
ఈ పండులో తక్కువ మొత్తంలో క్యాలరీలు, ఎక్కువ మొత్తంలో శరీరానికి కావాల్సిన శక్తి ఉంటాయి.. కాబట్టి వేసవిలో చలువ కోసం తాటి ముంజల్ని తినడం చాలా అవసరం. కొంతమందికి ఎండాకాలంలో వేడికి ముఖంపై చిన్న చిన్న మొటిమల్లా వస్తుంటాయి. వీటి నుంచి ఉపశమనం పొందాలంటే కూడా తాటి ముంజల్ని తినాల్సిందే!
ఎండాకాలంలో ఎన్ని నీళ్లు తాగినా నిర్జలీకరణ అయిపోవడం సర్వసాధారణం. కాబట్టి ముంజల్లో నీటి శాతం అధికంగా ఉండటం వల్ల వీటిని తింటే ఈ సమస్య నుంచి మనల్ని కాపాడుకోవచ్చు. వేసవిలో శరీరానికి కావాల్సిన మినరల్స్, చక్కెరలను ఇవి సమతుల్యం చేస్తాయి. వీటిలో అధిక మొత్తంలో ఉండే విటమిన్ బి, ఐరన్, క్యాల్షియం శరీరానికి చాలా అవసరం. ఈ పండ్లు ఆకారంలో లీచీ పండును పోలి ఉంటాయి. రుచి లేత కొబ్బరిలా ఉంటుంది.
గర్భధారణ సమయంలో కొంతమందికి ఏది తిన్నా జీర్ణం కాకపోవడం లాంటి సమస్య ఎదురవుతుంది. అలాంటి వారు ముంజల్ని తినాలి. ఫలితంగా జీర్ణవ్యవస్థ చురుగ్గా పనిచేస్తుంది. అంతేకాకుండా.. ఈ సమయంలో ఎదురయ్యే మలబద్ధకం, ఎసిడిటీ.. లాంటి ఆరోగ్య సమస్యల్ని కూడా దూరం చేస్తాయి.
తాటి ముంజల్లో శరీరానికి కావాల్సిన ఎ, బి, సి విటమిన్లు, ఐరన్, జింక్, ఫాస్ఫరస్, పొటాషియం.. వంటివి పుష్కలంగా ఉంటాయి. వీటిలో అధిక మొత్తంలో నీరు ఉండటం వల్ల శరీర బరువును తగ్గించడంలో ఇవి ఎంతగానో తోడ్పడతాయి. అలాగే చికెన్‌పాక్స్‌తో బాధపడే వారికి దురద నుంచి ఉపశమనం అందించి, శరీరాన్ని చల్లగా ఉంచుతాయి.
తాటి ముంజలు కాలేయ సంబంధ సమస్యల్ని కూడా తగ్గిస్తాయి. ఈ పండులో అధిక మొత్తంలో ఉండే పొటాషియం మన శరీరంలో ఉండే విషపదార్థాలను తొలగిస్తుంది.
అధిక ఎండ వేడిమికి కొంతమందికి ఒక్కోసారి వాంతులయ్యేట్లు అనిపిస్తుంది. ఇలాంటప్పుడు నిమ్మరసం తాగుతారు. ఒకవేళ నిమ్మరసంతో ఎలాంటి ఫలితం లేకపోతే తాటి ముంజలు తినడం మంచిది. వెంటనే ఆ సెన్సేషన్ నుంచి ఉపశమనం పొందవచ్చు.
తాటి ముంజలు.. వివిధ రకాల ట్యూమర్స్, బ్రెస్ట్ క్యాన్సర్ కణాలను అభివృద్ధి చేసే ఫైటోకెమికల్స్, ఆంథోసయనిన్ లాంటి వాటిని నిర్మూలిస్తాయి. కాబట్టి ఈ పండుని ఎక్కువగా తినడం వల్ల క్యాన్సర్ల నుంచి కూడా దూరంగా ఉండొచ్చు. శరీరంలో గ్లూకోజ్ స్థాయిని పెంచి.. శరీరానికి కావాల్సిన మినరల్స్, న్యూట్రియంట్ల శాతాన్ని బ్యాలన్స్ చేయడంలో కూడా ముంజలు కీలక పాత్ర పోషిస్తాయి.
వేసవిలో అలా కాసేపు బయటికి వెళ్లొస్తేనే అలసిపోతాం కదా! అంతేకాదు.. విపరీతమైన చెమట పోస్తుంది.. ఫలితంగా శరీరం అధిక మొత్తంలో నీటిని కోల్పోతుంది. ఈ క్రమంలో శరీరం కోల్పోయిన నీటిని అందించి, అలసట నుంచి ఉపశమనం పొందడానికి ఒక సులువైన మార్గం తాటి ముంజల్ని తినడం..
చాలామంది ముంజల పైన పొట్టులాగా ఉండే పైపొర తీసేసి తింటారు. కానీ ఆ పొట్టులోనే ఎన్నో రకాల పోషకాలుంటాయి. అనారోగ్యంతో బాధపడుతున్న వారికి అవి చాలా అవసరం. అలాగే ఈ పొట్టువల్లే శరీరానికి ఎక్కువ చలువ చేస్తుంది. కాబట్టి తాటి ముంజల్ని పొట్టు తీయకుండా తింటేనే ఆరోగ్యానికి మంచిది.
తాటి పండ్లు పళ్ళు
తాటిచెట్టు బాగా ఆర్థిక ప్రాముఖ్యత కలిగినది. పురాతన కాలం నుండి దీని వివిధభాగాలు భారతదేశం మరియు కాంబోడియాలలో చాలా విధాలుగా ఉపయోగంలో ఉన్నాయి.
హసన్ అలీ
హసన్ అలీ 1959లో కడపలో జన్మించాడు.3 దశాబ్దాలకు పైగా శాసనసభతో సంబంధం ఉన్న హసన్ అలీ 1976లో సహాయ దుబాషీగా రాష్ట్ర శాసనసభలో చేరినాడు. ఆ తరువాత సీనియర్ దుబాషీగా పదోన్నతి పొందినాడు. శాసనసభ తరఫున ఫ్రొటోకాల్‌ ఇన్‌ఛార్జిగా కూడా వ్యవహరించేవాడు. దివంగత స్పీకర్‌ జి.నారాయణరావు నుంచి ఏడుగురు స్పీకర్‌ల వద్ద హసన్‌ అలీ దుబాష్‌గా వ్యవహరించాడు. ఆయనకు ముగ్గురు కుమారులు, ఇద్దరు కుమార్తెలు ఉన్నారు. శాసనసభలో గుబురుమీసాల హసన్ అలిగా ప్రసిద్ధిచెందినాడు. 2010, ఫిబ్రవరి 19న మరణించాడు.
జల కన్యలు
జల కన్య లేక మత్స్య కన్య ప్రపంచంలోని అనేక సంస్కృతులకు చెందిన పురాణాల్లో వర్ణించబడిన జీవులు. అనగా నీటిలో నివసించే ఒక రకమైన జీవులు. ఇవి సగం మానవ రూపాన్ని సగం మత్స్య రూపాన్ని కలిగి ఉంటాయి, అనగా తలనుండి నడుము వరకు మనిషి రూపాన్ని నడుము నుండి చేప వలె తోక ఉంటుంది. వీటిలో జాతి విభేదము కూడా ఉంటుంది. సాధారణంగా ఇటువంటి జలచరాలను స్త్రీరూపంలోనే చిత్రిస్తారు. 2004 లో వచ్చిన సునామీలో అట్టడు సముద్ర గర్భంలోదాగి ఉన్న చేపలలో కొన్ని వాటికి మత్స్య కన్యల వలెనె రూపం ఉన్నట్లు ఒక అధ్యయనంలో తేలింది. ఇటువంటి జీవులు సముద్ర గర్భంలో మాత్రమే తిరుగాడుతూ ఉంటాయని ఊహ. వాస్తవానికి జలకన్యలు పురాణ సంబంధమైన జీవులు మాత్రమే. సాహస వీరుడు-సాగరకన్య అను తెలుగు సినిమాలో శిల్పా కుంద్రా జలకన్యగా నటించింది.
కంబోడియా మరియు థాయిలాండ్ రామాయణాల్లో "సువన్నమచ్చ" (బంగారు మత్స్య కన్య) అనే రావణుని కూతురు పాత్ర కనిపిస్తుంది. ఈ మత్స్య రాకుమారి హనుమంతుడు లంకకు వారధి కట్టకుండా ఆపేందుకు విఫలయత్నం చేస్తుంది కానీ చివరికి హనుమంతుని ప్రేమలో పడుతుంది. థాయ్ జానపదంలో ఈ పాత్ర చాలా ప్రాచుర్యం పొందింది.
1493లో అమెరికా ఖండపు తీరంలో సముద్రంపై ప్రయాణిస్తుండగా, క్రిస్టఫర్ కొలంబస్ సముద్రం నుండి మూడు స్త్రీరూపం కలిగిన జీవులు సముద్రం నుండి పైకి ఎగసిపడ్డాయని, కాకపోతే అవి అందరూ వర్ణించినంత అందంగా ఏమీలేవని నివేదించారు.
పలుకూరు సుబ్బరాయుడు కండ్రిగ
సుబ్రాయుడు కండ్రిగ, చిత్తూరు జిల్లా, నింద్ర మండలానికి చెందిన గ్రామము. . కావనూరు పంచాయితిలో సుబ్రాయుడు కండ్రిగ గ్రామం ఉంది. మురళి మొర్రమేకల నవి ముంబాయిలో ఉన్నారు.
గాంధీనగం(నూజెండ్ల)
గాంధీనగరం(నూజెండ్ల), గుంటూరు జిల్లా, నూజెండ్ల మండలానికి చెందిన గ్రామము.
[1] ఈనాడు కడప; 2013,జులై-12; 8వపేజీ. 
[2] ఈనాడు గుంటూరు రూరల్; 2013,జులై-14; 10వపేజీ.
[3] ఈనాడు గుంటూరు రూరల్; 2015,జూన్-30; 9వపేజీ.
గుంటుపల్లి వెంకటలక్ష్మి
బాపట్ల వాస్తవ్యురాలు.మహిళా శాస్త్రవేత్త .సాధారణ కుటుంబ నేపథ్యం నుంచి వచ్చి పట్టుదలతో ఉన్నత చదువులు చదివిన గుంటుపల్లి వెంకటలక్ష్మి శాస్త్రవేత్తగా ఎదిగి జాతీయ స్థాయిలో మంచి గుర్తింపు సాధించింది. అఖిలభారత మృత్తిక విజ్ఞాన శాస్త్ర సంఘమునకు దక్షిణ భారతదేశం నుంచి కౌన్సిలర్‌గా ఎన్నికైన తొలి మహిళా శాస్త్రవేత్తగా కీర్తి నార్జించింది. జాతీయ బాలల వైజ్ఞానిక కాంగ్రెస్‌ మేధోమధన బృందం సభ్యురాలిగా రాష్ట్రం నుంచి ఎన్నికైన ఏకైక శాస్త్రవేత్త . 
బాపట్ల వ్యవసాయ కళాశాలలో బీఎస్సీ(అగ్రి), ఎమ్మెస్సీ(అగ్రి) కోర్సులను పూర్తి చేసిన లక్ష్మి ఢిల్లీలో భారత వ్యవసాయపరిశోధనా సంస్థలో లో మృత్తిక శాస్త్రములో పి.హెచ్‌.డి. పట్టా సాధించింది. 1987లో తను చదువుకున్న వ్యవసాయ కళాశాలలో అధ్యాపకురాలిగా ప్రస్థానాన్ని ప్రారంభించింది. ఇండో-డచ్‌ ప్రాజెక్టులో 2000లో శాస్త్రవేత్తగా చేరి కృష్ణా పశ్చిమ డెల్టా, నాగార్జునసాగర్‌ కుడి కాలువ ఆయకట్టు పరిధిలో రిమోట్‌ సెన్సింగ్‌ సహాయంతో భూగర్భ జలాలు, ఉప్పు, చౌడు భూములపై పరిశోధనలు చేశారు. 2004లో అసోసియేట్‌ ప్రొఫెసర్‌గా పదోన్నతి పొందారు. 2006 జనవరిలో ఉప్పు నీటి పరిశోధనా కేంద్రంలో సీనియర్‌ శాస్త్రవేత్తగా చేరారు. 2008లో ప్రిన్సిపల్‌ శాస్త్రవేత్తగా ఎదిగి శ్రీకాకుళం, విశాఖపట్టణం, విజయనగరం, పశ్చిమగోదావరి, నిజామాబాద్‌, కరీంనగర్‌జిల్లాల్లో భూగర్భ జలాల స్థితిగతులపై పరిశోధనలు చేసి మ్యాప్‌ను తయారు చేశారు. అధిక నత్రజని ఎరువుల వాడకం వల్ల భూగర్భ జలాల్లో నైట్రేట్‌ల కాలుష్యంపై భారత వ్యవసాయ పరిశోధనా సంస్థ ఆధ్వర్యంలో రూ. 10లక్షల వ్యయంతో చేపట్టిన ప్రాజెక్టును 2006లో ప్రారంభించి 2009లో పూర్తి చేశారు. పశ్చిమగోదావరి జిల్లాలో నైట్రేట్‌ల కాలుష్యం వల్ల భూగర్భజలాలు ఎక్కువగా కలుషితం అయ్యాయని ఆమె పరిశోధనలో తేలింది. ప్రస్తుతం భూగర్భ జలాల్లోకి సముద్ర జలాలు చొచ్చుకురావటం క్షార జలంతో పంటల సాగుపై పరిశోధనలు చేస్తున్నారు. ధార్వాడ్‌, బెంగళూరు, త్రిచూర్‌, కోయంబత్తూరు వ్యవసాయ విశ్వవిద్యాలయాలకు బీఎస్సీ(అగ్రి) పరీక్ష పత్రాలను లక్ష్మి రూపొందిస్తున్నారు.
తాళ పత్రం
తాళ పత్రం అంటే తాటియాకు. పచ్చితాటియాకులపై ఘంటములతో రాసి ఎండిన తరువాత భద్రపరచబడిన వాటిని తాళపత్రాలు అంటారు. పేపర్ లేని కాలమందు వీటిపై రచనలు చేసేవారు.
రాగ వైశాఖి
రాగవైశాఖి" ఒక శృంగార లేఖా కావ్యము.
ఈ కావ్యం గురించి క్లుప్తం గా రకరకాల వ్యక్తుల స్వభావాలు, ఆలొచనా విధానాల గురించి చర్చిస్తూ సాగిపొతుంది.
ఒక రకంగా "చలం" గారి "మ్యూజింగ్స్" తలపిస్తుంది .
నవ రసాలలో ఆది నుండి కవిలోకం అగ్రస్థానంమే యిచ్చింది "శృంగారానికి"
ఆలోచనా స్రవంతిని లేఖల ద్వారా రసరమ్యంగా అక్షర రూపం దాల్చిన కావ్యం ఇది
శృంగార రసాబ్దిలో తెలియాడుతూ, అలోచనా తరంగాల ప్రకంపనలలో మునిగి తెలే
రససాగరమే ఈ "రాగ వైశాఖి"
ఈ రాగ వైశాఖం నుండి కొన్ని పెజీలు
1
దీన్ని తెలుసుకొంటే లోకంలో మరి దేన్ని తెలుసు కొనవసరము లేదు--ఆపరమ జ్ఞానమే పరిపూర్ణబ్రహం
దీన్ని చూస్తే లోకంలో మరి దేన్ని చుడనవసరములేదు--అపరమసౌందర్యమేనీవు
అంతా నీవు -ఇప్పుడు నాకు నీపెదవులపై అచిరునవ్వు, నీకన్నులలో అకాంతి, నీకంఠంలో ఆప్రణయనాదం--
ఇదే జ్ఞానం, ఇదే సౌందర్యం ఈసౌందర్య జ్ఞానసమధ్యైతమే నీవు
నాకు నివే విహారపరిధివి, నాకు నివే వీ శృంతి కేంధ్రానివి
2
క్రొత్త వాళ్ళం కాం మనం 
జీవన స్రవంతికి ఎదురు బొదురు తీరాల వెంట, ఎంత దూరం నుంచి, ఎంత కాలంగా ప్రయాణం చేస్తూ వస్తున్నామొ మనం
ఒకాటై పొయాము ఆత్మదాకా, అందుకే ఈ భావైఖ్యత.
నాకులాగే -ఎన్నొ లేఖలు వ్రాసి చింపేసావు కదూ. ఆ ముక్కలు ఎక్కడ పొశావొ 
అవి గులాబి మొక్కలై మొలిచి ఉంటాయి మొగ్గలు కూడా తొడిగి ఉటాయి.
ఆ 'పువ్వలు' నీ చిరు నవ్వుల్లా గుభాలిస్తాయి
ఈ లేఖలోని గులాబి రేకలు అవేకావు కదావేశాఖి
నీ ఒకపరమ అనుభూతివి నాకు. కృ గంగకు ఉపనది యమున, గోదావరికి వైనతేయం
కృష్ణడు పసువుల కాపరి నేను పసువుల కాపరింనే చిన్నప్పుడు
అతడిది యమునాతీరంలో బృందావనం నాది వైనతేయతీరంలో రసాల వనం
కృష్ణ మంత్రాధి దేవత రాధ, రాధకృష్ణ భావం నాకెందుకిపుడు.
స్వభావం లేనపుడు కదా పరభావారొహణ.
వ్యక్తినీ వ్యక్తియెక్క అనుభూతిని నిరూపించి చూపటముకొసమేఈ పొలిక
అనుభూతి ఎక్కడైనాఒక్కటే దేశకాల ప్రాంతాలకనుగుణంగా అభివ్యక్తమవుతుంది
మేఘామూ అదే వర్షమూ అదే పూరుషూడూ అదే ప్రకృతి అదే
ఆనంద పారమ్యం నీవు నాకు
రాగవైశాఖివై నీవు రాగానే పూర్ణవసంతుణై నిల్చాను నేనిప్పుడు -ఈరసాల వనంలో ఈవైనతేయంతీరంలో
3 జీవితం ఒక నిరంతర ఘర్షణ 
అపజయాలు కారాకులుగా రాలిపొతూ విజయాలు మారాకులుగా మౌసు లెత్తుతూముందుకుసాగిపొతుంది జీవన లత
జయాపజయాల నిత్యఘర్షనే ఈమనయాత్ర
ఎదుకు భయం దీనిని చూచి
అసలు మనంపుట్టిం దే ఒకఘర్షణ నుంచి
ఘార్షణ చైతన్య మూలం, చైతన్యం ఒక స్రవంతి, ఏభావ ఘాట్టానాజనిత రూపరేఖలమొ మనం- ఈస్రవంతిలో 
ఏఇచ్చా చాలిత నాదస్వ్రర కల్పనలమొ మనం--ఈవిశ్వం పై 
శివశక్తులం మనం మన ప్రణయ మే నాదం మనచుంబనమే బిం దువు తత్ఫలితమే కళ కళారుపులంమనం
సుఖదుఖాలు, మంచి చెడ్డలు, చీకటి వెలుగులు, నిమ్నొన్నతాలు, ముందు వెనుకలు -ఇవన్ని ఎడాపెడా కొడుతూఉండగా 
రెండు శిలల ఒరిపిడిలో స్పులింగం వలెపుట్టి ప్రజ్వలితమై పురొగమిస్తుంది జీవితం
నిరంతర ఘర్షణా సముపార్జిత విజయమే పురొగమనము
4
కాల్లు గతం లోనూ తల భవిష్యత్తు లోనూ ఉంటుంది లొకంలో ఎక్కువ మందికి
మొండెం మాత్రం వర్తమానంలో బ్రతుకుతుంది ఆకాల్లకఎంతోమురికి 
ఆమురికి వర్తమానమే బరించ లే దు ఇక భవిష్యత్తు ఎక్కడా 
అందుకని మొండెం మాత్రమే సాగుతుంది వర్తమానం పొడుగునా
అదేపురొగమనం ఆంటుం ది భవిష్యత్తు లోని తల
తరించి తరింప జేయమం టుం ది మన ధర్మం
ఎవరూ ఎవర్ని తరింప జేయలేరు తనకుతాను తరింస్తే చాలు
తనను తాను తెలుసుకొటవటమే తరించటం 
ఆం దుకు ఆపాద మస్తకము వర్తమానంలో బతకాలి
5
ఏ ఆచ్చాదన లేనందు వల్లే అప్పుడప్పుడూ లొకం విసిరే మురికి, గుచ్చే ముళ్ళూ,
చల్లే నిప్పులు హ్రుదయం దాకా తగిలి భాధిస్తాయి
లొకములో బతకాలనుకునేవారికి ఏదొ ఒక కవఛం ఉండక తప్పదు
నగ్నసత్యం వేదాంతం, అలంకృతసత్యం, కవిత్వం అంటాడు బొయి భిమన్న
ముత్యాల సీత
ప్రవాస భారతీయురాలు ముత్యాల సీత వేమన గురించి, ఆయన పద్యాల్లోని నీతి గురించి అమెరికన్‌ బాలలకు తెలిపే కృషి చేస్తున్నారు. సొంతూరు కాకినాడకు చెందిన అరట్లకట్ట. తల్లి చుండ్రు సుబ్బాయమ్మ. భర్త ముత్యాల భాస్కరరావుతో టెక్సాస్‌లోని సుగర్‌ల్యాండ్‌లో స్థిరపడ్డారు. అమెరికన్‌ విశ్వవిద్యాలయాల్లోనే డిగ్రీ (సీపీఏ), పీజీ (ఎగ్జిక్యూటివ్‌-ఎంబీఏ) చదివిన ఆమె ఇండియానా యూనివర్సిటీలో ఐటీ ప్రొఫెషనల్‌గా, వివిధ బ్యాంకు, చమురు సంస్థల్లో ఉన్నతోద్యాగాలూ నిర్వహించారు.
పదవీ విరమణ చేశాక మనవళ్లకు వేమన శతక పద్యాలు నేర్పే క్రమంలో సీతకు వేమన నీతులు దేశ, ప్రాంత, కాల విచక్షణ లేకుండా సర్వత్రా ఆచరించదగ్గవని, ప్రత్యేకించి బాలల భవిష్యత్తుకు ఎంతో దోహదం చేస్తాయని స్ఫురించింది. శతకంలోని ఐదు పద్యాలను ఎంచుకొన్నారు. సర్వమానవ సమానత్వాన్ని వివరించే 'పశుల వన్నె వేరు.. పాలేక వర్ణమౌ' పద్యాన్ని, దయాగుణం విశిష్ఠత చెప్పే 'తప్పులెన్నువారు తండోప తండంబు.. పద్యాన్ని, అనవసర వాదాలొద్దని తెలిపే 'చెప్పులోని రాయి.. చెవిలోని జోరీగ' పద్యాన్ని, మంచి పనుల ప్రభావం అపారంగా ఉంటుందన్న అంశాన్ని తెలియచేసే 'చిత్తశుద్ధి గలిగి చేసిన పుణ్యంబు..' పద్యాన్ని, వినయంగా ఉండాలని బోధించే 'అల్పుడెప్పుడు పల్కు ఆడంబరముగాను' పద్యాన్ని తీసుకున్నారు. వాటిని యథాతధంగా తెలుగు లిపిలో ఇస్తూ, ఆ పక్కనే ఇంగ్లీషులో ఎలా పలకాలో, పదాలకు అర్ధం, భావం ఏమిటో వివరించారు. పద్యం సారాంశాన్ని, అందులోని నీతిని బాలలకు సులభంగా అర్థమయ్యేలా చక్కటి బొమ్మలతో నీతి కథనూ చేర్చారు. 'వాట్‌ ఈజ్‌ వేమన సేయింగ్‌?' శీర్షికతో అందంగా బాలల్ని ఆకట్టుకునేలా వున్న ఈ పుస్తకాన్ని 'తానా' ఆధ్వర్యంలో ఆవిష్కరించారు. అమెరికాలోని 'మామ్స్‌ ఛాయిస్‌ అవార్డ్స్‌ అసోసియేషన్‌' అందించే '2009- ఉత్తమ బాల సాహిత్యం' పురస్కారం ఈ పుస్తకానికి దక్కడం విశేషం. టెక్సాస్‌ ప్రాంతంలోని పలు పాఠశాలల్లో ఈ పుస్తకంలోని పద్యాలు బోధిస్తున్నారు.
క్వారీ
క్వారీలు మృత్యుకుహరాలుగా మారుతున్నాయి.
టెక్సస్
టెక్సాస్‌ అమెరికాలో ఒక రాష్ట్రం. దీని రాజధాని ఆస్టిన్ నగరం.
కొల్లి హేమాంబరధరరావు
కె.హేమాంబరధరరావు గా ప్రసిద్ధి చెందిన కొల్లి హేమాంబరధరరావు తెలుగు చలనచిత్ర రంగంలో ప్రముఖ దర్శకుడు. ఈయన ప్రముఖ దర్శకుడు కె.ప్రత్యగాత్మకు సోదరుడు. ఈయన తన అన్న ప్రత్యగాత్మ లాగానే మొదట తాతినేని ప్రకాశరావుకి సహాయకుడిగా పనిచేశారు. రేఖా అండ్ మురళి ఆర్ట్స్ చిత్రనిర్మాణ సంస్థలో ఈయన సహభాగస్వామి. ఈయన దర్శకత్వం వహించిన దేవత (1965) చిత్రం ఘనవిజయం సాధించింది . మొదట ఈయన పిచ్చిపుల్లయ్య (1953) చిత్రానికి సహాయ దర్శకునిగా పనిచేశారు. ఈయన దర్శకత్వం వహించిన దేవకన్య (1968) చిత్రానికి ఈయనే రచయిత.
నార్నె వారి పాలెం
నార్నె వారి పాలెం, ప్రకాశం జిల్లా, జే.పంగులూరు మండలానికి చెందిన గ్రామము.
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీ నార్నె ఆంజనేయులు, సర్పంచిగా ఎన్నికైనారు. [1]
[1] ఈనాడు ప్రకాశం/అద్దంకి; 2013, ఆగస్టు-4; 2వ పేజీ.
నూకల చినసత్యనారాయణ
నూకల చినసత్యనారాయణ ప్రఖ్యాతి గాంచిన కర్ణాటక సంగీత విద్వాంసుడు. పద్మభూషణ్ పురస్కార గ్రహీత. సాధనలో బోధనలో ఆయన ఒక ప్రత్యేకమైన స్థానం సంపాదించుకున్నాడు. 
ఆయన స్వస్థలం విశాఖ జిల్లా అనకాపల్లి. 1927 ఆగస్టు 4న జన్మించాడు. ఈయన తల్లిదండ్రులు యజ్ఞ చయనమ్మ, అన్నపూర్ణేశ్వర శర్మలు. బాల్యం నుంచీ ఆయన గాత్ర సంగీతమంటే మంచి ఆసక్తి చూపించేవాడు. అలాగే స్టేజి నాటకాలన్నా చెవికోసుకునేవాడు. పదేళ్ళ వయసులో మొదటి సారిగా బాలకృష్ణుడిగా రంగస్థల నటుడి అవతారమెత్తాడు.
వీణా విద్వాంసుడు కంభంపాటి అక్కాజీ రావు ఆయన తొలిగురువు. ఆయన దగ్గర కొంత కాలం పాటు వయొలిన్ విద్యనభ్యసించాడు. తరువాత మంగళంపల్లి పట్టాభిరామయ్య దగ్గర కొంతకాలం బెజవాడలో శిష్యరికం చేశాడు. తరువాత విజయనగరం సంగీత కళాశాలలో ద్వారం వెంకటస్వామి నాయుడు దగ్గర శిష్యరికం చేశాడు. డాక్టర్ శ్రీపాద పినాకపాణి గురుత్వంలో ఆయన జీవితం మేలి మలుపు తిరిగింది.
లండన్ మేయర్ ఏర్పాటు చేసిన కార్యక్రమంలో పాడాడు. అమెరికా ఆహ్వానం మేరకు అక్కడా తల గళాన్ని వినిపించాడు. ప్రతిష్ఠాత్మకమైన మద్రాసు సంగీత పీఠం నుంచి సంగీతాచార్యుడిగా గుర్తింపు పొందాడు. కేంద్ర సంగీత నాటక పురస్కారాన్నీ అందుకున్నాడు. రాగలక్షణ సంగ్రహం అనే పుస్తకాన్ని రచించాడు. మూడు వందలకుపైగా కర్ణాటక, హిందుస్థానీ రాగాల అనుపానులు విపులీకరించారు. పంచరత్న కీర్తనలను మోనోగ్రాఫ్ మీద వెలువరించారు. రాష్ట్రం లోని పలు సంగీత కళాశాలల్లో వివిధ స్థాయిల్లో పనిచేశారు.
ఆయనకు శ్రీమతి అన్నపూర్ణ, ఆయ్యలసోమయాజుల కామేశ్వరరావుల కూతురైన "శేష"తో వివాహమైంది. వీరికి ఏడు మంది సంతానం. సికింద్రాబాద్ లో ఉండే వీళ్ళ ఇల్లు ఎప్పుడూ వచ్చీ పోయే బంధువులతో, అతిథులతో, విద్యార్థులతో కళకళలాడుతూ ఉంటుంది.
దాసరి సుబ్రహ్మణ్యం
దాసరి సుబ్రహ్మణ్యం (Dasari Subrahmanyam) చందమామ కథా రచయిత మరియు చందమామ తొలితరం సంపాదకవర్గ సభ్యుడు. 1952లో (కొడవటిగంటి కుటుంబరావు కంటే నాలుగు సంవత్సరాల ముందు) చందమామలో చేరి, 2006 దాకా (అంటే 55 సంవత్సరాల కాలం) అందులోనే కొనసాగాడు.
తెనాలి ప్రాంతంలోని చుండూరు రైల్వేస్టేషన్ కు దగ్గర్లో ఉన్న పెదగాదెలవర్రులో జన్మించిన ఆయన, 2010 జనవరి 27వ తేది సా. 5 గం.లకు విజయవాడలో వారి అన్నయ్య శ్రీ ఈశ్వర ప్రభు గారి కుమార్తె శ్రీమతి గోళ్ళ ఝాన్సి గారి ఇంట్లో కన్నుమూశాడు.
పెద్దగా చదువుకోక పోయినా నిరంతర అధ్యయనంతో, పెద్దన్నయ్య ఈశ్వర ప్రభు సాహచర్యంలో బాల్యంలోనే తెలుగు ప్రబంధ కావ్యాలు, పంచతంత్ర కథలు, కథా సరిత్సాగరం లాంటి పుస్తకాలను ఆపోశన పట్టాడు.
ధారావాహికల రచనలో మంచి ప్రతిభ కలిగిన దాసరి 12 ధారావాహికలను రాశాడు. ఆయన సృష్టించిన ఖడ్గవర్మ, జీవదత్తుడు, పింగళుడు, శిఖిముఖి, విక్రమ కేసరి, మౌగ్లీ, కాలశంబరుడు మొదలైన పాత్రలు తెలుగు వారికి సుపరిచితాలు.
చందమామలో చేరక ముందు ఆయన కమ్యూనిజాన్నీ, హేతువాదాన్ని అధ్యయనం చేశాడు. పదహారేళ్ళకే కమ్యూనిస్టు ఉద్యమంలో పాలుపంచుకున్నాడు. జైలుకు వెళ్ళాడు. బోధన్ చక్కెర కర్మాగారంలో, మహారాష్ట్రలోని ఆంగ్లేయుల సైనిక శిక్షణా శిబిరంలో కూడా కొద్ది రోజుల పాటు పనిచేశాడు. తరువాత ఆ ఉద్యోగాన్ని వదిలి పాండిచ్చేరి చేరుకున్నాడు. అక్కడ అరవిందాశ్రమం ప్రెస్ లో తెలుగు కంపోజర్ గా, ప్రూఫ్ రీడర్ గా పనిచేశాడు. మెల్ల మెల్లగా పత్రికా సంపాదకులతో పరియాలు పెరిగాయి.
వాటి ప్రభావంతో చిత్రగుప్త, తెలుగు స్వతంత్ర, అభిసారిక వంటి పత్రికల్లో సాంఘిక కథలు రాయటం అలవాటయ్యింది. అప్పుడే చక్రపాణి నుంచి పిలుపు రావడంతో చందమామలో చేరాడు. అక్కడ చేరిన మొదట్లో సాదా కథలతో సరిపెట్టుకున్న ఆయన రాజారావు ఆకస్మిక మరణంతో ఆయన రాస్తూ వచ్చిన సీరియల్ విభాగంలో దాసరికి అవకాశం వచ్చింది. ఆయన రాసిన మొట్ట మొదటి సీరియల్ తోకచుక్క. అది బాల సాహిత్య చరిత్రలో సంచలనం సృష్టించింది. ఆ తర్వాత మరో పాతికేళ్ళపాటు ఆయన ధారావాహికలు చందమామలో నిరాటంకంగా ప్రచురితమయ్యాయి. వ్యక్తిగత కారణాలతో 1978 తర్వాత ఆయన సీరియల్స్ రాయడం మానుకున్నాడు.
ఆయనకు కుటుంబం అంటూ ఏదీ ఉండేది కాదు. చందమామ ఆఫీసు ప్రాంతంలోనే గది తీసుకుని ఒంటరిగా ఉండేవాడు. ఆయనకు పెళ్ళి అయి, ఒక కూతురు కూడా ఉన్నప్పటికీ ఆయనతో ఎవరూ ఉండేవారు కారని ఒక సందర్భంలో కొడవటిగంటి కుటుంబరావు తెలియజేశాడు.
-- భవాని ప్రసాద్ పేరుతో --
-- సుజాత పేరుతో --—చందమామ --
నక్క సవారీ నుండి రాజప్రతినిధులు
మైసూర్ రాజభవనం
మైసూర్ రాజభవనం ఒకప్పుడు మైసూరును పరిపాలించిన ఒడయార్లు నివసించిన భవనం. భారతదేశంలోకెల్లా అతి పెద్ద భవనాల్లో ఒకటి.. దీన్ని ఇప్పుడు పురావస్తు సంగ్రహాలయంగా మార్చారు. ఒడయార్ల స్వాధీనంలో ఉన్న ఆభరణాలు, అద్భుతమైన చిత్రపటాలు ప్రదర్శనకు ఉంచారు. ఇది ప్రముఖ పర్యాటక ప్రదేశము.
బంగారంతో చేసిన రాజసింహాసనం, రాజదర్బారు, కల్యాణ మండపం మొదలైనవి ఇక్కడ ప్రధాన ఆకర్షణలు. ప్రధాన ద్వారం దగ్గర భారతీయ, యూరోపియన్ శైలిలో చెక్కిన శిల్పాలు ఉన్నాయి.
ప్రతి ఆదివారం సాయంత్రం, పండగ రోజుల్లో విద్యుద్దీపాలంకరణలతో మరింత శోభాయమానంగా ఉంటుంది. 
1399 నుంచి 1947లో భారతదేశానికి స్వాతంత్ర్యం వచ్చేవరకు మైసూర్ సామ్రాజ్యాన్ని ఒడయార్ వంశస్థులు పరిపాలించారు. ఈ రాజులు 14వ శతాబ్దంలో దీన్ని నిర్మించారు. కానీ రాజా ఒడయార్ తన రాజధానిని శ్రీరంగపట్నానికి తరలించడంతో మైసూరు అధికారిక పీఠానికి కొంచెం ప్రాభవం తగ్గింది. 1638లో మెరుపుల వలన భవనం పాక్షికంగాదెబ్బతినింది. రణధీర కంటీరవ నరసరాజా ఓడయార్ మళ్ళీ దీన్ని పునర్నిర్మించాడు. 1762లో హైదర్ ఆలీ మైసూర్ సామ్రాజ్యాన్ని హస్తగతం చేసుకోవడంతో దీని ప్రాభవం మరింత సన్నగిల్లింది.
ప్రతి సంవత్సరం మైసూరులో ఘనంగా జరిగే దసరా ఉత్సవాలకు ఈ భవనం ప్రధాన వేదిక. ప్రముఖ కళాకారులంతా ఈ భవన ప్రాంగణంలో ఏర్పాటు చేసిన వేదిక మీద ప్రదర్శనలిస్తారు. పదవ రోజైన విజయదశమి రోజున ఘనంగా అలంకరించిన ఏనుగులు ఇతర కళా బృందాలతో ఊరేగింపు జరుగుతుంది.
భవన ప్రాంగణంలో మొత్తం 12 దేవాలయాలున్నాయి. వీటిలో ముఖ్యమైనవి
తాళ్లపల్లె (గిద్దలూరు)
తాళ్ళపల్లె, ప్రకాశం జిల్లా, గిద్దలూరు మండలానికి చెందిన గ్రామము..
తాళ్ళపల్లె మండల కేంద్రమైన గిద్దలూరు నుండి ధక్షణ వైపున 7 కిలోమీటర్ల దూరములో గిద్దలూరు - పోరుమామిళ్ల (వైఎస్ఆర్ జిల్లా) మార్గమున ఉన్నది.
అంగనవాడీ కేంద్రం.
ఈ గ్రామం కొత్తకోట పంచాయతీ పరిధిలోని గ్రామము..
పీచుమిఠాయి
పీచుమిఠాయి అనేది చిన్న పిల్లలు ఇష్టంగా తినే ఒక తీపి పదార్థం. దీనిని అమెరికాలో Cotton candy అని, బ్రిటన్ లో Candy floss అని, ఆస్ట్రేలియాలో Fairy floss అని పిలుస్తారు. దీనిని పంచదారతో తయారు చేస్తారు. ఒక పుల్లకు దీనిని చుట్టి అందిస్తారు. కొన్ని సార్లు పాలిథీన్ సంచులలో పెట్టి అమ్ముతారు. తాజాగా చేసినవే పిల్లలు ఇష్టపడడం వలన అమ్మేవారు వీధుల్లో తిరుగుతూ పిల్లల ఇంటిముందే తయారుచేసి ఇస్తారు. వీటి అమ్మకాలు సర్కస్, జాతర మొదలైన ప్రదేశాలలో ఎక్కువగా కనిపిస్తాయి.
దీనిని తయారు చేయుటకు ఒక చిన్న గుండ్రటి యంత్రమును వాడుతుంటారు. ఇవి తెల్లగా ఉంటాయి. దీని తయారీలో రంగులు వాడనవసరం లేదు. అయితే ఆకర్షణీయంగా కనిపించడం కోసం ఈమధ్య కృత్రిమ రంగులను వాడుతున్నారు కాబట్టి ఇది ఆరోగ్యానికి హానికరమని వైద్యులు హెచ్చరిస్తున్నారు.
యంత్రాల ద్వారా పీచు మిఠాయిని తయారుచేయడాన్ని 1897 సంవత్సరంలో విలియమ్ మోరిసన్ (William Morrison) మరియు జాన్ సి. వార్టన్ (John C. Wharton) మొదటిసారిగా కనిపెట్టి 1904 ప్రపంచ సంత (World's Fair) లో ""Fairy Floss"" పేరుతో ప్రవేశపెట్టారు. అప్పుడే అది 68,655 పెట్టెలు అమ్ముడై రికార్డు సృష్టించింది. ఆ కాలంలోనే ఒక్కొక్కటి 25¢ చొప్పున అత్యధిక రేటు పలికింది. Fairy floss పేరు 1920 ప్రాంతంలో ""cotton candy""గా మార్చబడింది.
అమెరికా సంయుక్త రాష్ట్రాలలో జాతీయ పీచు మిఠాయి దినోత్సవం (National Cotton Candy Day) డిసెంబరు 7 తేదీన జరుపుకుంటారు.
పీచు మిఠాయి తయారీ చూసేందుకు తమాషాగా కనిపిస్తుంది. పొరలు పొరలుగా దాదాపు సాలీడు గూడులానే సన్నని దారాలతో ఉంటుంది. తిరుగుతున్న గుండ్రని ఒక పెద్ద పాత్రలో కొద్దిగా పంచదార వేస్తారు. అంచుల వైపు ఉండే హీటర్ వలన చక్కెర కరిగి, అది డ్రమ్ తిరుగుతున్నప్పుడు సన్నని రంధ్రాల గుండా బయటికి వస్తుంది. వాతావరణంలోని గాలిలో అది ఒక సాలె గూడులాగా డ్రమ్ గోడల చుట్టూ తయారౌతుంది. పొడవాటి కాడతో దానినుండి కావలసినంత పరిమాణంలో చేతిని గుండ్రంగా తిప్పుతూ ఒక బంతి లాగా తయారుచేస్తారు. ఒకసారి చక్కెర కొన్ని సార్లు పనిచేస్తుంది. పరిమాణాన్ని బట్టి అయిపోయాక మరికొంత చక్కెర వేస్తాడు.
టెస్ట్ క్రికెట్
టెస్టు క్రికెట్ అనబడే ఈ ఫార్మాట్ క్రికెట్ క్రీడ లొ అత్యంత పొడవైన మరియు ఎంతో ప్రదాన్యత కలిగిన ఫార్మాట్. దీనిని ప్రస్తుతం ఐదు రోజుల పాటు అడుతారు. 11 మంది ఆటగాళ్ళలో రెండు జట్లు నాలుగు ఇన్నింగ్స్ మ్యాచ్ ఆడతాయి.ఒక్కో రోజుని మూడు భాగాలుగా విభజిస్తారు. ఒక రోజులో మొత్తం ఆరు గంటల పాటు ఆట కొనసాగుతుంది. 20 నిముషాల టీ విరామం, 40 నిముషాల భోజన విరామం ఉంటాయి.కెవలం టెస్ట్ హొదా కలిగిన జట్టులు మాత్రమే ఈ ఫార్మాట్ని ఆడగలవు. మొదటి అధికారికంగా గుర్తించబడిన టెస్ట్ మ్యాచ్ 15 మార్చి 1877 న మెల్బోర్న్ క్రికెట్ గ్రౌండ్ (MCG) లో జరిగింది.ఆస్ట్రేలియా 45 పరుగుల తేడాతో విజయం సాధించింది.సాదారణంగా ఈ ఫార్మాట్ని ఎర్ర బంతి తో సుర్యోదయ సమయాల్లో మాత్రమే అడేవారు అయితే అక్టోబర్ 2012 లో, ICC టెస్ట్ మ్యాచ్లకు ఆట రోజులు, రోజు / రాత్రి టెస్ట్ మ్యాచ్లకు అనుమతినిచ్చింది. నవంబరు 1, 2015 న అడిలైడ్ ఓవెల్, అడిలైడ్లో ఆస్ట్రేలియా మరియు న్యూజిలాండ్ మధ్య మొదటి రోజు / రాత్రి ఆట జరిగింది.
టెస్ట్ మ్యాచ్లు క్రికెట్ యొక్క అత్యధిక స్థాయి, అయితే, సంఖ్యాపరంగా, వారి డేటా ఫస్ట్-క్లాస్ క్రికెట్లో భాగం. ఇంటర్నేషనల్ క్రికెట్ కౌన్సిల్ నిర్ణయించిన ప్రకారం "టెస్ట్ హోదా" తో జాతీయ ప్రాతినిధ్య జట్ల మధ్య మ్యాచ్లు జరుగుతాయి. జూన్ 2017 నాటికి, పన్నెండు జాతీయ జట్లు టెస్ట్ హోదాను కలిగి ఉన్నాయి, ఇటీవలనే జూన్ 22, 2017 న ఆఫ్గనిస్తాన్ మరియు ఐర్లాండ్లుగా ప్రోత్సహించబడ్డాయి. జింబాబ్వే 2006 మరియు 2011 మధ్య పేలవమైన ప్రదర్శనల కారణంగా టెస్ట్ హోదా స్వచ్ఛందంగా సస్పెండ్ చేయబడింది ఐతే ఇది ఆగష్టు 2011 లో పోటీకి తిరిగి వచ్చింది.
ప్రస్తుతం పన్నెండు టెస్ట్ పురుషుల జట్లు ఉన్నాయి. ఇంగ్లాండ్, వెస్టిండీస్ మరియు ఐర్లాండ్ దేశాల మినహా అన్ని జట్లు వ్యక్తిగత, స్వతంత్ర దేశాలకు ప్రాతినిధ్యం వహిస్తాయి. అంతర్జాతీయ క్రికెట్ కౌన్సిల్ దేశాల లేదా దేశాల సమూహంపై టెస్ట్ హోదాను ప్రదానం చేస్తుంది.పూర్వం టెస్ట్ క్రిక్రెట్ ఆట సమయం నిర్దిస్టంగా ఉండేది కాదు మరియు ఆటా యొక్క నియమాలు కూడా వేరుగా ఉండేవి. అయితే సమయానుసారం వాటిని మార్పు చెస్తూ ప్రస్తుతం ఈ ఫార్మాట్ ను అయిదు రొజులు గాను మర్చారు.
టెస్ట్ క్రికెట్ లొ ప్రామాణికంగా రోజు రెండు గంటలతో కూడిన మూడు సెషన్లను ఉంటాయి, సెషన్ల మధ్య భోజనాలు 40 నిముషాల పాటు మరియు టీ కోసం 20 నిమిషాల మధ్య విరామాలు ఉంటాయి.
ఏదేమైనప్పటికీ సెషన్ల మరియు విరామాల కొన్నిసార్లు పరిస్థితులలో మార్పు చెందుతాయి. చెడు వాతావరణం లేదా ఇన్నింగ్స్ యొక్క మార్పు ఒక షెడ్యూల్ బ్రేక్కు దగ్గరగా ఉంటే, విరామం తక్షణమే తీసుకోబడుతుంది. సమయం నష్టం జరిగితే, ఉదాహరణకు వాతావరణం కారణంగా, సెషన్ కోల్పోయిన సమయాన్ని సర్దుబాటు చేయవచ్చు. బ్యాటింగ్ జట్టు తొమ్మిది వికెట్లు పూర్తయిన సమయానికి టీ బ్రేక్లో ఉంటే, అప్పుడు విరామం 30 నిముషాలు వరకు ఆలస్యం అవ్వవచ్చు లేదా జట్టు అంతా ఆలవుట్ అవ్వచ్చు. ఆ రోజు ఆటలో 90 ఓవర్లు బౌల్ చేయబడనప్పుడు(ప్రతికూల వాతావరణం కోసం ఏదైనా తగ్గింపుకు లోబడి) అంపైర్ల చివరి సెషన్ 30 నిముషాల వరకు (5 వ రోజు మినహా) విస్తరించవచ్చు.
మదర్ బోర్డు
మదర్ బోర్డు కంప్యూటరు యొక్క కీలకమైన భాగం. మదర్ బోర్డు మీద ప్రాసెసర్, రామ్ మొదలగు కీలకమైన భాగాలు అమర్చబడి ఉంటాయి. బాహ్య పరికరాలను అనుసంధించటానికి సదుపాయాలు ఉంటాయి.
రువాండా
రువాండా ఆఫ్రికా ఖండానికి చెందిన ఒకదేశము. ఉగాండా, టాంజానియా, బురుండీ, కాంగో దేశాలు దీనికి సరిహద్దు దేశాలు.ఈ దేశం భూమధ్య రేఖకు దగ్గరగా ఉన్నా కొంచెం ఎత్తైన ప్రాంతంలో ఉండడం చేత ఇక్కడి వాతావరణం చల్లగానే ఉంటుంది. 1994లో మారణ కాండ ఫలితంగా ఈ దేశం అంతర్జాతీయంగా ప్రచారంలోకి వచ్చింది.
1994లో చెలరేగిన జాతుల వైరానికి బలైపోయిన వారిలో ఎక్కువ శాతం మగవాళ్లే. దాంతో ఆ దేశ జనాభాలో స్త్రీల శాతం 70కి పెరిగింది. దేశాన్ని అన్నివిధాలుగా ముందుకు నడిపించాల్సిన భారం స్త్రీలపై పడింది. 2003 లో నూతన రాజ్యాంగం అమల్లోకి వచ్చినప్పుడు ఆ దేశ చట్ట సభలతోపాటు దేశ క్యాబినెట్‌లో కూడా 30 శాతం పదవులు మహిళలకి కేటాయించారు. మహిళలకి రిజర్వేషన్ 2008లో జరిగిన ఎన్నికల్లో వచ్చింది. 30 శాతం స్త్రీలు రిజర్వేషన్ ద్వారా ఎన్నికైతే, మరో 26 శాతం మంది రిజర్వేషన్ లేకుండానే ఎన్నికయ్యారు. వెరసి చట్ట సభలో వారి శాతం 56 అయ్యింది. పార్లమెంటులో స్త్రీలు మెజారిటీ సంఖ్యలో ఉన్న ఏకైక దేశంగా రువాండా చరిత్రకెక్కింది.
రువాండా ప్రభుత్వం నిర్వహించే పాఠశాలల్లో తొమ్మిది సంవత్సరాలు ఉచితంగా విద్యను బోధిస్తారు.కానీ ఇప్పటికీ చాలామంది పిల్లలు యూనిఫాం, పుస్తకాలు లాంటివి కొనలేక, ఇళ్ళలో పని చేసుకుంటూ పాఠశాలకు దూరంగానే ఉండిపోతున్నారు.
జి.కిషన్ రెడ్డి
జి.కిషన్ రెడ్డి (G.Kishan Reddy) భారతీయ జనతా పార్టీకి చెందిన యువనేత. . 1964లో రంగారెడ్డి జిల్లా తిమ్మాపురం గ్రామంలో జన్మించిన కిషన్ రెడ్డి సాధారణ కార్యకర్తగా పార్టీలో చేరి అంచెలంచెలుగా ఎదిగి మార్చి 6, 2010న భారతీయ జనతా పార్టీ ఆంధ్ర ప్రదేశ్ రాష్ట్ర అధ్యక్షుడిగా ఏకగ్రీవంగా ఎన్నికయ్యాడు. 1980లో పార్టీ ఆవిర్భావం నుంచి పార్టీ కోసం సేవలందిస్తున్న కిషన్ రెడ్డి 2004 శాసనసభ ఎన్నికలలో తొలిసారిగా హిమాయత్ నగర్ అసెంబ్లీ నియోజకవర్గం నుండి ఎన్నికయ్యాడు. 2009లో అంబర్‌పేట్ అసెంబ్లీ నియోజకవర్గం నుండి ఎన్నికై వరుసగా రెండోపర్యాయం రాష్ట్ర శాసనసభలో ప్రాతినిధ్యం వహిస్తున్నాడు. 2012 జనవరి 19న మహబూబ్‌నగర్ జిల్లా కృష్ణా గ్రామం నుంచి 22 రోజులపాటు తెలంగాణ ప్రాతంలో కొనసాగే భారతీయ జనతా పార్టీ పోరుయాత్ర ప్రారంభించాడు.
1964, మే 15న జి.స్వామిరెడ్డి, ఆండాలమ్మ దంపతులకు రంగారెడ్డి జిల్లా కందుకూరు మండలం తిమ్మాపురం గ్రామంలో కిషన్ రెడ్డి జన్మించాడు. టూల్ డిజైనింగ్‌లో డిప్లోమా చేసిన కిషన్ రెడ్డి 1995లో కావ్యను వివాహం చేసుకున్నాడు. వారికి ఇద్దరు సంతానం (వైష్ణవి, తన్మయ్).
1977లో జనతాపార్టీలో యువనాయకుడిగా ప్రవేశించి, 1980లో భారతీయ జనతా పార్టీ ఆవిర్భావంతో ఆ పార్టీలో చేరి అప్పటి నుంచి భారతీయ జనతా పార్టీ తరఫున తన సేవలు అందిస్తున్నాడు. 1980లోనే రంగారెడ్డి జిల్లా భారతీయ జనతా యువమోర్చా కన్వీనర్ పదవి చేపట్టాడు. 1983 నాటికి భారతీయ జనతా యువమోర్చా రాష్ట్ర కార్యదర్శి, 1984లో ప్రధాన కార్యదర్శి, 1985లో రాష్ట్ర అధ్యక్షుడు అయ్యాడు. 1992లో భారతీయ జనతా యువమోర్చా జాతీయ కార్యదర్శి, 1992లో ఉపాధ్యక్షపదవి, 1994లో యువమోర్చా ప్రధాన కార్యదర్శి పదవులను పొందినాడు. 2001లో భారతీయ జనతా పార్టీ రాష్ట్ర కోశాధికారిగా, 2004లో భారతూయ జనతా యువమోర్చా జాతీయ అధ్యక్ష పదవులను పొందినాడు. 2004లో తొలిసారిగా హిమాయత్ నగర్ శాసనసభ స్థానం నుంచి విజయం సాధించి రాష్ట్ర శాసనసభలో అడుగుపెట్టగా, 2009 ఎన్నికలలో అంబర్ పేట్ అసెంబ్లీ నియోజకవర్గం నుండి 27000 పైగా ఓట్ల మెజారిటీతో గెలుపొంది వరుసగా రెండోసారి శాసనసభలో ప్రవేశించాడు. శాసనసభలో భారతీయ జనతా పార్టీ పక్షనాయకుడిగా కూడా వ్యవహరిస్తున్నాడు. 2010, మార్చి 6న ఆంధ్రప్రదేశ్ రాష్ట్ర భారతీయ జనతా పార్టీ అధ్యక్షుడిగా ఏకగ్రీవంగా ఎన్నికై బండారు దత్తాత్రేయ నుండి పార్టీ పగ్గాలు స్వీకరించాడు.2014 ఎన్నికలలో అంబర్ పేట్ అసెంబ్లీ నియోజకవర్గం నుండి 62598 ఓట్ల మెజారిటీతో వరుసగా మూదొసారి శాసనసభలో ప్రవేశించాడు.అ తారువాత 2014 లో మరల తెలంగన భారతీయ జనతా పార్టీ అధ్యక్షుడిగా ఏకగ్రీవంగా ఎన్నికైన్నరు.
తెలంగాణ రాష్ట్ర సాధన లక్ష్యంగా భారతీయ జనతా పార్టీ తరఫున జీ.కిషన్‌రెడ్డి మహబూబ్‌నగర్ జిల్లా మాగనూరు మండలం కృష్ణా గ్రామం నుంచి జనవరి 19, 2012న భారతీయ జనతా పార్టీ పోరుయాత్ర ప్రారంభించాడు. ఈ యాత్ర 22 రోజులపాటు తెలంగాణ జిల్లాల్లో కొనసాగీంది పోరుయాత్ర ప్రారంభం రోజు కృష్ణా గ్రామంలో జరిగిన సమావేశానికి భారతీయ జనతా పార్టీ జాతీయ అధ్యక్షుడు నితిన్ గడ్కరి హాజరయ్యాడు.
దండమూడి సుమతీ రామమోహనరావు
దండమూడి సుమతీ రామమోహనరావు కేంద్ర సంగీత నాటక అకాడమీ పురస్కారానికి ఎంపికైన మృదంగ వాద్య కళాకారిణి. నిడుమోలు రాఘవయ్య, వెంకటరత్నం దంపతులకు జన్మించారు. సుమతీ గారు నాద బ్రాహ్మణ కుటుంభానికి చెందినవారు. చిన్ననాటి నుండే తండ్రి రాఘవయ్య వద్ద మృదంగం నేర్చుకుని పదో ఏటనే తొలి కచేరి ఇచ్చారు. విజయవాడ ప్రభుత్వ సంగీత, నృత్యకళాశాలలో దండమూడి రామమోహనరావు వద్ద మృదంగ విద్యనభ్యసించారు. మంగళంపల్లి బాలమురళీకృష్ణ వంటి అనేక మంది ప్రముఖులకు వాద్య సహకారం అందించారు. ఆకాశవాణిలో ఏ' గ్రేడ్‌ కళాకారిణి. భర్త దండమూడి రామమోహనరావు. "మృదంగ శిరోమణి", "మృదంగ మహారాణి", "నాదభగీరథ", "మృదంగ లయ విద్యాసాగర" బిరుదులతో ఆమెను అనేక సంస్థలు సన్మానించాయి. మద్రాసు సంగీత అకాడమీ 1974, 80, 85 సంవత్సరాలలో ఉత్తమశ్రేణి వాద్యకళాకారిణిగా ఎంపికచేశారు. 1988లో విజయవాడ నగరపాలకసంస్థ కళా సత్కారాల్లో భాగంగా ఆమెను సన్మానించారు.
గంటెల మరియమ్మ
పిడుగురాళ్ల మండలం తుమ్మలచెరువులో అనాథ వృద్ధాశ్రమాన్ని నడుపుతున్న మానవతామూర్తి గంటెల మరియమ్మ. అక్షరం ముక్కరాని సాదారణ మహిళ. రైల్వేస్టేషన్లలో, బస్టాండ్లలో ఎవరూ లేక, ముద్దపెట్టే దిక్కులేక గువ్వల్లా ముడుచుకుపోయి అనాథల్లా పడివు న్న వృద్ధ్దులను చూసి వాళ్ళను ఆదరిస్తోంది. భర్త రైల్వేలో నాల్గవ తరగతి ఉద్యోగి. 1992లో ప్రధానమంత్రి కార్యాలయానికి వెళ్లి పీవీ నరసింహారావును కలిసింది. అసలు తెలుగైనా సక్రమంగా మాట్లాడటం రాని మహిళ అంత దూరం రావటం చూసి అబ్బురపడిన పీవీ ప్రతిరోజూ 25 మందికి భోజనం పెట్టేందుకు గ్రాంటు మంజూరు చేయించారు. పసుపు కుంకాల కింద తల్లిదండ్రులిచ్చిన రెండున్నర ఎకరాల భూమిని అమ్మి మరియమ్మ వృద్ధాశ్రమం నిర్మించింది. నాడు కేవలం 25 మందితో ప్రారంభమైన ఆశ్రమంలో ప్రస్తుతం 60 మంది ఉంటున్నారు. వృద్దులు చనిపోతే వాళ్లకు ఆమే అంత్యక్రియలు కూడా నిర్వహిస్తోంది.
వ్యక్తిత్వ వికాస సాహిత్యం
అందుకే మనం పాత్రోచిత వ్యక్తిత్వం కలిగి ఉండాలి 
ఈ పాత్రలు ముఖ్యం
````వేదపండిత రచనలు
ఎర్ర సముద్రం
ఎర్ర సముద్రం ఆసియా మరియు ఆఫ్రికా ఖండాల మధ్యన ఉంది. ఇందులోకి హిందూ మహా సముద్రం యొక్క నీరు వచ్చి చేరుతుంది. దీని విస్తీర్ణం దాదాపు 438,000 కి.మీ.². ఇది 2250 కి.మీ. పొడవు మరియు 355 కి.మీ. వెడల్పు ఉంది. దీని గరిష్ఠ లోతు 2211 మీటర్లు.
గ్రీకు దేశానికి చెందిన హిప్పాలస్ అనే నావికుడు ఎర్ర సముద్రం నుంచి భారత దేశానికి సముద్ర మార్గం కనిపెట్టాడు. ఆగస్టస్ రోమన్ చక్రవర్తిగా ఉన్న సమయంలో ఎర్ర సముద్రం ద్వారా భారత దేశంతో వ్యాపారం జరిగేది (ఆ సమయంలో ఈజిప్టు, మెడిటరేనియన్ మొదలగు ప్రాంతాలు రోమన్ల ఆధీనంలో ఉండేవి). భారత దేశ ఓడరేవుల నంచి చైనా ఉత్పత్తులు ఎర్ర సముద్రం ద్వారా రోమన్లకు చేరేవి.
ఎర్ర సముద్రం ఎన్నో భిన్న మత్స్య జాతులకు నిలయం. 1200 జాతుల చేపలు ఇందులో లభిస్తాయి. వీటిలో 10% శాతం ప్రపంచంలో మరే ఇతర చోట లభించవు.
లవణీయత (ఉప్పదనం) విషయంలో ఎర్ర సముద్రం ప్రపంచ సగటు (4%) కన్నా ఎక్కువ. దీనికి ముఖ్య కారణాలు:
సరిహద్దు దేశాలు
తూర్ప తీరం
సౌదీ అరేబియా
యెమెన్
ఉత్తర తీరం 
ఈజిప్టు
ఇస్రాయెల్
జోర్డాన్
దక్షిణ తీరం
డ్జిబౌటి
ఎరిట్రియా
సోమాలియా
పడమర తీరం 
ఈజిప్టు
ఎరిట్రియా
సూడాన్
వైతాళికులు
వైతాళికులు అనేది ముద్దుకృష్ణ యొక్క కవితా సంకలనం.
ఆధునిక చైతన్యాన్ని ప్రతిబింబించే కవితా సంకలనాలలో మొదటగా చెప్పుకోవాలి.
"కవులు ప్రపంచంలో నీతిని ప్రచ్చన్నం గా తీర్చి దిద్దే శాసనాధికారులు " అన్నాడు ఆంగ్లకవి "షెల్లీ " . ఏ కవి రచనలోనైనా తన దేశ, కాల,పరిస్థితులు ప్రతిబింబించక మానవు. నిజమైన కవి వీటిని రద్దుచేసుకొని జీవించనూ లేడు . తాను జీవించినకాలానికి, తనదేశానికి సన్నిహితం కాని ఏ రచన అయినా ఎక్కువ కాలం నిలువలేదు. వివిధ కవుల కవిత్వాన్ని సకలనం చేసే సాంప్రదాయం ప్రాచీన కాలం నుండి ఉంది. హాలుడి "గాధాసప్తశతి" మనకు దొరుకుతున్న అతి ప్రాచీన సంకలనం. తెలుగులో కూడా ప్రభందరత్నాకరం, ప్రభందమణిభూషణం, లాంటి కొన్ని సంకలనాలు ఉన్నట్టు తెలుస్తుంది 
వివేకానందుడు, అరవిందుడు, రవీంద్రుడు, శరత్, గురజాడ అప్పారావు, దేవులపల్లి కృష్ణశాస్త్రి, టాల్ స్టాయి, బెర్నాడ్ షా, మార్క్స్, షేక్స్‌పియర్ మొదలగు కవులు వారి సందేశాలు
కావ్యాలు ఒక దేశానికి, ఒక సంఘానికి కాక సర్వమానవ కుటుంబానికి అన్నట్లుగాఉంటాయి.
వైతాళికులు అనేకవితా సంకలనం పైన ఉదహరించిన కవులందరి కవితలు లేకపొయినా ఆకోవకు చెందినవారి కవితలు కొన్ని మనకు కనిపిస్తాయి. ఈ కవితా సంకలనంలోని కవులు, వారి వారి కావ్యాలు, కొన్ని ఉదాహరణలు
ఏదేశమేగినా, ఎందుకాలిడినా, ఏపీఠమెక్కినా, ఎవ్వరేమనినా
పొగడరా నీతల్లి భూమిభారతిని, నిలుపరా నీజాతినిండుగౌరవము
అవమానమేలరా, అనుమానమెల, భరతపుత్రుండనంచు భక్తి తొబలుక.
-రాయప్రొలు సుబ్బరావు
దేశమంటే మట్టికాదోయ్, దేశమంటే మనుషులోయ్
మతం వేరైతేను యేమొయి, మనసులొకటై మనుషులుంటే
జాత యన్నది లేచి పెరిగి లొకమున రాణించునొయి
-గురజాడ అప్పారావు
ఏపల్లవ నృపాలుడెత్తిన బావుటా, చాళుక్యనృపుల రాజ్జంబునందు
ఏ దేసికవిత పాలించిన కవిరాజు నన్నయ్య వ్యాకరణంబునందు
ఎన్నిజన్మమ్ములుగాగ నీతనువునన్ బ్రవహించునొ యాంద్రరక్తముల్
-విశ్వనాధ సత్యన్నారాయణ
సెనగ పూరైక దొడిగిన చిన్నదాన చిలుకయెక్కటివ్రాలె నామలుపునందు
మిరపలీ యేడు మీకు సమృద్ధి, వంగ చెట్టు లిప్పుడిప్పుడే పూతపట్టుచుండె
బంతిపూవులు మ్రుగ్గుల పండువునకు నక్కరకు వచ్చు
కొసి యుంచితి రమ్ము నికొరకు నేను సెనగ పూరైక దొడిగిన చిన్నదాన
పింగళి--కాటూరి
ఉన్మత్తకొకిల గానము సల్పెడినుద్యానవాటికి మధురముగాపొడవాటి లోద్దుగకొమ్మల నూగెడి
బున్నమచందురుడుయ్యెలలు ఆమని మత్తునచైతన్యలొకము ఆనందపరవశమైసొగియు
సరి చేయు మౌ సఖి భగ్నవిపంచికన్
దువ్వూరి రామిరెడ్డి
నా విరులతోటలో బెంచికొన్నాడ నొక్క పవడపు గులాబిమొక్క
నా ప్రణయ జీవనమ్ము వర్ష మ్ముగా నానయనమ్ము కురిసి
కొన్నినాళ్ళాయె సుకుమారకుసుమ మొకటి నవ్వె కలకలమని నావనమ్ము లోన
కృష్ణ శాస్త్రి
యెలుతురంతామేసి యేరునెమరేసింది కలవరపు నా బ్రతుకు కలతనిదురయ్యింది
యెన్నెలలసొగసంతా యేటిపాలేనటర ఒక్కతెను నాకేలవొపజాలని సుఖము
నండూరిసుబ్బారావు
నేను సైతం ప్రపంచాగ్నికి సమిధ నొక్కటి ఆహుతిచ్చాను
నేనుసైతం విశ్వవృష్టికి ఆశ్రు వొక్కటి ధార పొశాను
నేనుసైతం భువన ఘోషకు వెర్రి గొంతుక విచ్చి మ్రొ శాను 
-శ్రీ శ్రీ
మొదలగు ఎందరో కవులగీతాలను సమీకరించి సంకలనపరచిన కావ్యమే ఈ వైతాళికులు.
ఈ వైతాళికులను పుస్తకరూపంలో తేవటానికి ఎంతో శ్రమించితేగాని ప్రచురణకు నోచుకోదు. ఈ పుస్తకం పది సారులకు పైగా ప్రచురించారు.
రిచర్డ్ గేర్
రిచర్డ్ టిఫ్ఫనీ గేర్ (; జననం 1949 ఆగస్ట్ 31) ఒక అమెరికా నటుడు. అతను 1970లలో నటించడం ప్రారంభించారు. "అమెరికన్ గిగోలో" అనే ఒక చిత్రంలో తాను వేసిన పాత్రతో అతను వెలుగులోకి వచ్చాడు. ఆ చిత్రం అతనిని ఒక శృంగార చిహ్నంగానూ ప్రధాన నటుడుగానూ నిలపెట్టింది. తరువాత అతను "యాన్ ఆఫీసర్ అండ్ ఎ జెంటేల్మాన్", "ప్రెట్టి ఉమన్", "ప్రిమల్ ఫియర్", మరియు "షికాగో" వంటి అనేక విజయవంతమైన చిత్రాల్లో నటించారు. షికాగో చిత్రంలో అతని నటనకు అతనికి గోల్డన్ గ్లోబ్ ఉత్తమ నటుడు పురస్కారం మరియు ఉత్తమ నటబృందంలో భాగమైనందుకు స్కీన్ యాక్టర్స్ గిల్డ్ పురస్కారం లభించింది.
పెనిసిల్వేనియా లోని ఫిలడెల్ఫియాలో జన్మించిన గేర్, "మేఫ్లవర్" పిల్గ్రిమ్స్ ఫ్రాన్సిస్ ఈటన్, జాన్ బిల్లింగ్టన్, జార్జ్ సౌల్, రిచర్డ్ వారన్, డేగోరి ప్రీస్ట్, విల్లియం బ్రూస్టర్ మరియు ఫ్రాన్సిస్ కుక్ యొక్క సంతతికి చెందినవారు. గేర్ తల్లి డోరిస్ అన్నా (నీ టిఫ్ఫాని) ఒక గృహిణి, తండ్రి హోమర్ జార్జ్ గేర్, ఒక మంత్రి అవ్వాలని అనుకున్నారు. కాని, నేషన్వైడ్ మ్యూచువల్ ఇన్ష్యురన్స్ కంపెనిలో ఒక బీమా ఏజెంట్ గా పనిచేశారు. గేర్ కు మూడు సోదరులు మరియు ఒక సోదరుడు ఉన్నారు. 1967లో అయన నార్త్ సైరక్యుస్ సెంట్రల్ హై స్కూల్ నుండి చదువు పూర్తి చేశారు. అక్కడ జిమ్నాస్టిక్స్ మరియు ట్రంపెట్ వాద్యసంగీతంలో మంచి ప్రావీణ్యం చూపారు. జిమ్నాస్టిక్స్ లో ఉపహారవేతనం పొంది, యునివర్సిటీ ఆఫ్ మసచుసేట్ట్స్ అమ్హెర్స్ట్లో చేరి, తత్వజ్ఞానం చదివారు. కాని చదువు పూర్తి చేయకుండానే రెండేళ్ల తరువాత మానేశారు.
కేప్ కాడ్ లో ఉన్న ప్రావిన్స్ టౌన్ ప్లేహౌస్ లో 1971లో గేర్ మొదట్లో పనిచేసి,
జోసెఫ్ ప్రీస్ట్‌లీ
జోసెఫ్ ప్రీస్ట్‌లీ (మార్చి 13, 1733 — ఫిబ్రవరి 6, 1804) 18వ శతాబ్దానికి చెందిన ఆంగ్ల శాస్త్రవేత్త, తత్వవేత్త, రాజనీతిజ్ఞుడు.
వాతావరణంలో సహజంగా కొద్దిగా మాత్రమే లభించే ఆక్సిజన్ను ప్రయోగశాలలో కృత్రిమంగా తయారు చేసే విధానాన్ని కనుగొన్నది ఈయనే. కార్బన్‌ డయాక్సైడును కృత్రిమంfnfగా చేయడాన్ని కనిపెట్టింది కూడా ఈయనే. ఇవే కాదు కార్బన్‌ మోనాక్సైడు, నైట్రస్‌ ఆక్సైడు (లాఫింగ్‌ గ్యాస్‌) లను కూడా ఈయనే ఆవిష్కరించారు. ఇవన్నీ వేర్వేరు సందర్భాలలో ఎంతగానో ఉపయోగపడుతున్నాయి.
ఇంగ్లండ్‌లోని లీడ్స్‌ నగరానికి దగ్గర్లోని ఓ గ్రామంలో 1733 మార్చి 13న పుట్టిన జోసెఫ్‌ ప్రీస్‌ట్లీ ఏడాదికే తల్లిని, ఏడేళ్లకల్లా తండ్రిని కోల్పోయి అనాథయ్యాడు. మేనత్త దగ్గర పెరుగుతూ ఫ్రెంచ్‌, ఇటాలియన్‌, జర్మన్‌, అరబిక్‌ భాషలపై పట్టు సాధించాడు. పట్టభద్రుడయ్యాక చర్చిలో పాస్టర్‌గా చేరాడు. ఆదాయం చాలక ఓవైపు ట్యూషన్లు చెబుతూనే ఇంగ్లిషు గ్రామర్‌పై పుస్తకం రాశాడు. ఫలితంగా ఒక అకాడమీలో టీచర్‌గా అవకాశం వచ్చింది. అక్కడే రసాయన శాస్త్రంపై మక్కువ పెరిగి ప్రయోగాలు చేయసాగాడు.
ప్రఖ్యాత శాస్త్రవేత్త బెంజిమెన్‌ ఫ్రాంక్లిన్‌ ఇంగ్లండు పర్యటనతో స్ఫూర్తి పొంది విద్యుత్‌పై అధ్యయనం చేసి 'హిస్టరీ అండ్‌ ప్రెజెంట్‌ స్టేట్‌ ఆఫ్‌ ఎలక్ట్రిసిటీ' గ్రంథాన్ని రాయడం విశేషం. ఇందుకు గుర్తింపుగా రాయల్‌ సొసైటీ ఫెలోగా ఎంపికయ్యారు. జీవితకాలంలో ఆయన మొత్తం 150 పుస్తకాలు రాశారు. మరోవైపు రాజకీయాలపై ముఖ్యంగా ఫ్రెంచి విప్లవంపై ఆసక్తిని పెంచుకున్నారు. ఆయన భావాలతో ఏకీభవించని ప్రత్యర్థులు ఆయన ప్రయోగశాలపై చేసిన దాడి వల్ల 20 ఏళ్ల పరిశోధన పత్రాలు దగ్ధమయ్యాయి. దాంతో అమెరికా వలస వెళ్లి అక్కడే వాయువులపై పరిశోధనలు చేశాడు. అమెరికా నార్తంబర్‌లాండ్‌లో ఆయన ప్రయోగశాలను నేషనల్‌ మ్యూజియంగా ప్రకటించారు.
ఆచంట శరత్ కమల్
ఆచంట శరత్ కమల్ (జననం: జులై 12, 1982) ప్రసిద్ధ టేబుల్ టెన్నిస్ ఆటగాడు. తమిళనాడులో స్థిరపడిన తెలుగు కుటుంబమునకు చెందినవాడు. చెన్నై లయోలా కళాశాలలో చదివాడు. ఇండియన్ ఆయిల్ కార్పోరేషన్ ఉద్యోగి.
ప్రస్తుతము ప్రపంచ టేబుల్ టెన్నిస్ ఆటగాళ్ళలో కమల్ ది 63వ స్థానము.
మానేపల్లి హృషీకేశవరావు
నగ్నముని అసలు పేరు మానేపల్లి హృషీకేశవరావు. గుంటూరు జిల్లా తెనాలిలో 1940, మే 15 తేదీన జన్మించాడు. బందరు, హైదరాబాదులలో విద్యాభ్యాసం చేశాడు.1958 నుండి ఆంధ్రప్రదేశ్ లెజిస్లేటివ్ అసెంబ్లీలో రిపొర్టర్ గా పనిచేసాడు. కొంతకాలం 'దిగంబర ' కవితాఉద్యమంలో ఉన్నాడు. విరసం వ్వవస్థాపక సభ్వులల్లో ఒకడు.
తెలుగు కవిత్వ సీమలోకి దిగంబర కవిత్వం ఒక ప్రభంజనంలా వచ్చి ఒక ఊపు ఊపింది ఆ రోజుల్లో. ఆ దిగంబర కవులకి ప్రయోక్త అనదగిన వ్వక్తి నగ్నముని .దిగంబర కవిత్యోద్యమంలో అత్యంత ప్రధాన పాత్ర పోషించినకవి నగ్నముని. నిఖలేశ్వర్‌, నగ్నముని, చెరబండరాజు, జ్వాలాముఖి, మహాస్వప్న, భైరవయ్య అనే ఆరుగురు కవులు దిగంబర కవితా ఉద్యమాన్ని తీసుకొచ్చారు. సామాజిక రుగ్మతలపై శంఖం పూరించిన దిగంబర కవిత్యోద్యమం ఉధృతంగా సాగి కవితారంగాన్ని చైతన్యపరచింది.
పందేరుపల్లి
పందేరుపల్లి గ్రామము. చిత్తూరు జిల్లా పలమనేరు మండలంలోని గ్రామం. ఇది చాలా చిన్నదిగానూ అందమైన ప్రకృతిని కలిగి ఉంటుంది.ఈ గ్రామము చుట్టూ పచ్చని పంట పొలాలు, చింత చెట్లు మరియు పల్లెకు దక్షిణ భాగాన దట్టమైన అడవులు ఉన్నాయి.ఈ గ్రామములో ప్రతి యువకునికీ క్రికెట్ ఆడటము అలవాటు.ఎటువంటి సమయంలో అయినా వాతావరణం చాలా చక్కగా ఉంటుంది. మండల పరిషత్ ప్రాథమిక పాఠశాల ఉంది.ఈ పాఠశాల చాలా ఆహ్లాదంగా కనిపిస్తుంది. 
ఈ గ్రామములో వరి, చెరకు, మామిడి, వేరుశనగ, కూరగాయలు మొదలగునవి ప్రధాన పంటలు.
ఈ గ్రామములో వ్యవసాయము, మరియు వ్వవసాయాధారిత పనులు ప్రధాన వృత్తి.
ప్రాప్తం
ప్రాప్తం (తమిళం: பிராப்தம்) 1971లో విడుదలైన ఒక తమిళ సినిమా. ఆదుర్తి సుబ్బారావు దర్శకత్వం వహించి తెలుగులో ఘనవిజయం సాధించిన మూగమనసులు చిత్రాన్ని సావిత్రి తమిళంలో తానే నిర్మించి దర్శకత్వం వహించింది. ఇందులో శివాజీ గణేశన్ కథానాయకుడు. ఈ సినిమా ఘోరపరాజయంపాలైంది.
కుళందై ఉళ్ళం
కుళందై ఉళ్ళం (తమిళం: குழந்தை உள்ளம்) 1969లో విడుదలైన ఒక తమిళ చలనచిత్రం. ఈ చిత్రాన్ని సావిత్రి నిర్మించి దర్శకత్వం వహించారు. ఈ చిత్రంలో జెమిని గణేశన్, సావిత్రి, వాణిశ్రీ తదితరులు నటించారు.
కాదలిక్క నేరమిల్లై
కాదలిక్క నేరమిల్లై (తమిళం: காதலிக்க நேரமில்லை) 1964లో విడుదలైన ఒక తమిళ చిత్రం. ఈ చిత్రం జెమిని రంగుల ప్రయోగశాలలో ప్రాసెసింగ్ జరుపుకున్న తొలి చిత్రం. ఈ చిత్రం ఘనవిజయం సాధించింది. ఇదే చిత్రాన్ని తిరిగి తెలుగులో ప్రేమించిచూడుగా, హిందీలో ప్యార్ కియేజాగా తీశారు.
అలీబాబావుమ్ నార్పతు తిరుడర్‌గలుమ్
అలీబాబావుమ్ నార్పతు తిరుడర్‌గలుమ్ (తమిళం: அலிபாபாவும் நாற்பது திருடர்களும்) 1955లో విడుదలైన ఒక తమిళ చలనచిత్రం. ఈ చిత్రం దక్షిణ భారతదేశంలో మొట్టమొదటి సంపూర్ణ రంగుల చిత్రం. ఈ చిత్రాన్ని గేవా కలర్‌లో తీశారు.
51వ గ్రామీ పురస్కారాలు
51వ గ్రామీ పురస్కారాలు  స్టేప్లెస్ సెంటర్ లాస్ ఏంజలెస్ లో  ఫిబ్రవరి 8 2008న జరిగింది. రాబర్ట్ ప్లాంట్, ఆలిసన్ క్రోస్ ఈ అవర్డ్ ఫంక్షన్లో 5 అవార్డులను గెలుచుకున్నారు. క్రోస్ ఈ అవార్డు గెలుపొందడంతో 5 గ్రామీ పురస్కారాలను ఒకేసారి గెలుచుకున్న 6వ కళాకారిణిగా పేరొందారు. అంతకు ముందు 5 పురస్కారాలు పొందిన లారిన్ హిల్, అలిసియా కీస్, నోరా జోన్స్,  బియోన్స్ వెల్స్, ఎమీ వైన్ హౌజ్ వంటి కళాకారిణుల కోవలోకి చేరారు ఆమె. లిల్ వేయన్ అత్యధికంగా 8 అవార్డులు అందుకున్నారు.
ఈ అవార్డుల్లో వాయించిన సంగీతానికి 2009 క్రియేటివ్ ఆర్ట్స్ ఎమ్మీ అవార్డు రావడం ఒక విశేషం. నీల్ డైమండ్
ఈ కింద నామినీలు, గెలుపొందిన వారు కూడా ఉన్నారు. (బోల్డ్ అక్షరాల్లో ఉన్నవి గెలిపొందినవారి పేర్లు)
కొణిదెల నాగేంద్రబాబు
కొణిదల నాగేంద్రబాబు తెలుగు చిత్ర పరిశ్రమ నటుడు,నిర్మాత . ఆయన చాలా సినిమాల్లో సహాయ నటుడిగానూ, కొన్ని సినిమాల్లో హీరోగాను కూడా నటించారు. అంతే కాకుండా ఆయన అంజనా ప్రొడక్షన్స్ అనే చిత్ర పరిశ్రమ సంస్థకు అధినేత. ఆయన 1961 అక్టోబర్ 29 లో జన్మించారు.
అక్టోబర్ 29, 1961 న పశ్చిమ గోదావరి జిల్లా మొగల్తూరులో కొణిదెల వెంకట్రావు,అంజనాదేవి దంపతులకు ద్వితీయ సంతానంగా నాగేంద్రబాబు జన్మించాడు.
నాగేంద్రబాబు సోదరులు చిరంజీవి (సినిమా నటుడు), పవన్ కళ్యాణ్ (సినిమా నటుడు).
బంగారు పతకం
బంగారు పతకం అనేది ఏదైనా పోటీలో ప్రథమ స్థానం సాధించినపుడు గుర్తుగా ప్రభుత్వం ద్వారా గానీ, లేదా ఏదైనా సంస్థ ద్వారా ప్రధానం చేయబడే పతకం.
18 వ శతాబ్దం నుంచే కళల్లో అత్యుత్తమ ప్రతిభ కనబరచిన వారికి బంగారు పతకం బహుకరించడం ప్రారంభమైంది. ఉదాహరణకు రాయల్ డేనిష్ అకాడమీ. చాలా వరకు బంగారు పతకాలు అచ్చమైన బంగారంతో తయారు చేస్తే కొన్ని బంగారు పూత పూసినవి ఉంటాయి. బంగారు పూత పూసిన వాటికి ఉదాహరణలు ఒలంపిక్ పతకాలు, లోరెంట్జ్ పతకం, అమెరికా కాంగ్రెషన్ గోల్డ్ మెడల్, నోబెల్ పతకం. నోబెల్ పతకం 18 క్యారెట్ల పచ్చ బంగారంతో తయారు చేయబడి 23 క్యారెట్ల బంగారంతో పూత వేయబడి ఉంటుంది. 1980 కు ముందు ఈ పతకాలన్నీ 23 క్యారట్ల బంగారంతోనే తయారు చేసేవారు.
విద్యా సంస్థలు
విద్యా సంస్థలను యాజమాన్యము ఆధారంగా ప్రభుత్వ, ప్రభుత్వ సహాయం పొందిన, ప్రైవేటు సంస్థలుగా వర్గీకరించవచ్చు. వీటి పరిధిని బట్టి పాఠశాల, ఉన్నత విద్యగా వర్గీకరించవచ్చు.
ప్రభుత్వ విద్యా సంస్థలలో నివాస సౌకర్యాలతో కూడిన విద్యాలయాలను ప్రభుత్వ గురుకులాల రూపంలో ప్రభుత్వం నిర్వహిస్తున్నది. వీటిలో విద్యార్థులు ఎక్కువ సమయం చదువు, పరీక్షల సాధన చేస్తారు.
నివాస సౌకర్యాలతో కూడిన విద్యాలయాలను ప్రభుత్వ గురుకులాల రూపంలో ప్రభుత్వం నిర్వహిస్తున్నది. ప్రైవేటు సంస్థలుకూడా ఇదే తరహాలో విద్యాలయాలను నిర్వహిస్తున్నాయి, ఇవి ఇంటర్మీడియట్ స్ధాయిలో, లేక పోటీ పరీక్షల తర్ఫీదులో ఎక్కువ వున్నాయి, వీటిలో విద్యార్థులు ఎక్కువ సమయం చదువు, పరీక్షల సాధన చేస్తారు. వీటిలో కొన్ని శ్రీ చైతన్య, నారాయణ, విజ్ఞాన్, ఎన్నారై, మాస్టర్ మైండ్స్.
WP:IPA for English
The pronunciation of English words in Wikipedia is given in the International Phonetic Alphabet (IPA) using the following diaphonic transcription, which is not specific to any one dialect. For a more complete key to the IPA, see , which includes sounds that do not occur in English. If the IPA symbols do not display properly on your browser, see the links at the bottom of this page.
రంతి దేవుడు
రంతి దేవుడు భాగవత పురాణం నవమ స్కందంలో ప్రస్తావించబడిన చంద్రవంశపు రాజు. దానగుణానికి మచ్చుకగా ఈయనను ప్రస్తావిస్తారు. రాజ్య పరిత్యాగం చేసి అడవిలో సన్యాసి జీవితం గడుపుతుంటాడు. రంతి దేవుని ప్రస్తావన భాగవత పురాణంతో పాటు మహాభారతంలోనూ, సంస్కృత కవి కాళిదాసు రచించిన మేఘదూతంలోనూ ఉన్నది. రంతిదేవుని రాజధాని రంతిపురం. ఇది చంబల్ ప్రాంతంలోని ఆధునిక రణతంబూరుగా పరిగణించబడుతున్నది. చంబల్ ప్రాంతం, రాజస్థాన్, ఉత్తరప్రదేశ్ మరియు మధ్యప్రదేశ్ రాష్ట్రాలు మూడూ కలిసే ప్రాంతంలో ఉన్నది.
ఒక రోజు రంతి దేవుడు 48 రోజుల పాటు వరుసగా ఉపవాసం ఉంటాడు. 49 వరోజు కొద్దిగా అన్నం వండుకుంటాడు. దాన్ని ఆరగించేలోగా ఒక పేదవాడు ఆకలితో ఆయన్ను సమీపించి ఆకలేస్తుంది అన్నం పెట్టమంటాడు. రంతి దేవుడు సంతోషంగా కొంత అన్నం అతనికి సమర్పించుకుంటాడు. అతను ఆ అన్నం తినేసి తన దారిన వెళ్ళిపోతాడు. రంతిదేవుడు రెండో సారి ఆరగించడానికి ఉద్యుక్తుడవుతుండగా ఇంకా ఇద్దరు పేద వాళ్ళు వచ్చి అన్నం కోసం అడుగుతారు. వాళ్ళకు కూడా సంతోషంగా సమర్పించుకోగా ఇంక కొంచెం అన్నం మాత్రమేమిగిలి ఉంటుంది. ఆ సమయానికి ఒక కుక్క అక్కడికి వచ్చి తన తోకనాడిస్తూ అన్నం కోసం చూస్తుంది. మిగిలిన అన్నమంతా దానికి సమర్పించిన రంతిదేవుడు "నేను ఈ రోజు నలుగురి ఆకలి తీర్చినందుకు సంతృప్తిగా ఉంది" అనుకుంటాడు.
మరుక్షణమే దేవుడు అక్కడ ప్రత్యక్షమై అతనికి మోక్ష ప్రాప్తిని కలుగ జేస్తాడు.
జయ విజయులు
జయ విజయులు శ్రీ మహా విష్ణువు నివాస స్థలమైన వైకుంఠానికి ద్వార పాలకులు. వీరి గురించి భాగవత పురాణం లో ఉంది.
ఒక సారి బ్రహ్మ యొక్క మానస పుత్రులైన సనక, సనందన, సనాతన, సనత్కుమారులు విష్ణువు దర్శనార్ధమై వైకుంఠానికి వేంచేస్తారు. వాళ్ళు వయసులో పెద్దవారైనా చూసేందుకు పిల్లల్లాగా కనిపించడంతో ద్వారపాలకులుగా ఉన్న జయవిజయులు శ్రీహరి వేరే పనులందు నిమగ్నమై ఉన్నాడనే వంకతో వారిని అడ్డగిస్తారు. దాన్ని అగౌరవంగా భావించిన సనక సనందనాదులు ఆగ్రహించి భూలోకం లో మర్త్యులై సంచరించెదరని శాపం ఇస్తారు.
దాంతో వారిరువురూ వెళ్ళి శ్రీ మహా విష్ణువు సంగతి నివేదిస్తారు. సర్వాంతర్యామినైన నాకు అందరితో గడపడానికి సమయం ఉంటుంది అంటూ వారి నిర్ణయాన్ని తప్పు పడతాడు. తరువాత తానే స్వయంగా వెళ్ళి తీసుకు వస్తాడు. ఆ మహర్షులు అందుకు అమితానందం పొందుతారు. వారికి పడ్డ శిక్ష గురించి ఏమి నిర్ణయించాలో ఆయనకే వదిలి వేస్తారు. తనకు ఆ శాపం వెనక్కు తీసుకునే శక్తి లేదనీ కాకపోతే రెండు ప్రత్యామ్నాయాలు మాత్రం సూచించగలనని చెబుతాడు.
అప్పుడు మహా విష్ణువు వారిరువుర్నీ పలుమార్లు విష్ణుభక్తులుగా జనియించి తిరిగి వైకుంఠానికి వస్తారో లేక మూడు సార్లు మహావిష్ణువు ఆగర్భ శత్రువులుగా, ఆయనకు సమానంగా శక్తివంతులుగా జన్మించి ఆయన చేతిలోనే మరణం పొంది వైకుంఠానికి వస్తారో తేల్చుకోమంటాడు. అందుకు వారు ద్వితీయ మార్గాన్నే ఎంచుకుంటారు.
దాని ప్రకారమే వారు కృతయుగంలో హిరణ్యాక్ష హిరణ్య కశిపులుగా, త్రేతాయుగం లో రావణ కుంభకర్ణులుగా, ద్వాపర యుగం లో శిశుపాల దంతవక్త్రులు గా జన్మించి తిరిగి విష్ణు సాన్నిధ్యం పొందుతారు. కలియుగంలో వారికి శాపవిమోచనం కలిగింది. కాబట్టి చాలా విష్ణు దేవాలయాల్లో జయ విజయులు ద్వారపాలకులు గా చెక్కి ఉండటాన్ని గమనించవచ్చు.